12 maaliskuun, 2018 17 maaliskuun, 2018 julkaissut Suvi\n– Ope mä haluaisin olla poika!\n– Ai minkä takia?\n– Kun pojat voi tehdä niin paljon sellaisia asioita mitä tytöt ei voi tehdä.\nNaistenpäivä oli jo viime viikolla, mutta koska joka päivä on naistenpäivä, voinee siitä varmasti puhua tänäänkin. Vähän hirvittää avata ajatuksia tästä aiheesta, pelkään nimittäin sohaisevani muurahaispesään jos toiseenkin. Toivon kuitenkin näiden rivien värittyvän mustavalkoisuuden sijaan mahdollisimman monilla eri sävyillä.\nEnsinnäkin: minulla ei ole mitään naistenpäivää vastaan, päinvastoin. Naistenpäivän juuret löytyvät 1900-luvun alusta, ajasta, jolloin naisilla ei ollut yhteiskunnallisesti millään muotoa samoja oikeuksia kuin miehillä. Silloin oli varmasti enemmän kuin aiheellista pyrkiä parantamaan naisten asemaa yhteiskunnassa mm. vaatimalla naisille äänioikeutta. Uskonkin, että naistenpäivän yhteydessä voidaan pitää esillä monia tärkeitä teemoja, kuten vaikkapa Amnesty on tänä vuonna tehnyt kampanjoimalla naisiin kohdistuvaa väkivaltaa vastaan. Jokaisella tytöllä ja naisella on oikeus turvalliseen, väkivallasta vapaaseen elämään. Toinen naistenpäivänä usein esiin nostettava teema on tyttöjen koulutus, ja sillä saralla naisten ja tyttöjen asemassa onkin yhä rutkasti parannettavaa etenkin kehittyvissä maissa.\nNaisten lähestymistapa maaliskuun kahdeksanteen on usein ”mitähän ne miehet meille tänään keksii?”-tyylinen. Ja sitten kun ne miehet ei mitään keksikään, voidaan työpaikan kahvipöydässä yhdessä päivitellä, kun ei ne taaskaan tajunneet ostaa edes sitä Pirkan viiden euron tulppaanikimppua. Päivästä, jolloin pitäisi arvostaa naisia, tuleekin helposti päivä, jolloin moititaan miehiä. Tässä vaiheessa alan aika nopeasti nähdä punaista. Eikö naistenpäivän varsinainen merkitys jää vähän valjuksi, jos naiset käyttävät suuren osan päivästä miestensä yleisen saamattomuuden esille tuomiseen tai taantuvat vain passiivisiksi huomionosoitusten vastaanottajiksi?\nÄlkääkä ymmärtäkö väärin: kaikenlainen kanssaihmisten muistaminen ja huomioiminen on mielestäni ihailtavaa, tärkeää ja kannustettavaa toimintaa, oli kyseessä mikä tahansa ihmissuhde. Toivoisin niin, että me kaikki haluaisimme nähdä vaivaa läheistemme eteen ja olisimme valmiita opettelemaan heidän rakkautensa kielen ja puhumaan sitä, vaikka se vaatisikin välillä vähän vaivannäköä. Toki yritän ymmärtää senkin tosiseikan, että lahjat (ja kukat) ovat joillekin meistä tärkeämpiä rakkaudenosoituksina kuin toisille (voitte arvata kumpaan ryhmään kuulun). Jos siis haluatte saada ja antaa kukkia kahdeksas maaliskuuta tai milloin tahansa, antakaa palaa!\nVielä viimeinen valitusvirsi: sekin häiritsee, jos naistenpäivänä juhlitaan vain näitä meidän kauniita naisia. Eikö juuri tuo määritelmä vesitä kaikkia niitä asioita, joiden ajamiseksi naistenpäivä alun perin syntyi? En tiedä teistä, mutta minä ainakin tulisin paljon mieluummin kuvailluksi ja huomioiduksi vaikkapa luotettavana, aikaansaavana, lempeänä, ystävällisenä, ymmärtäväisenä, kärsivällisenä, älykkäänä tai huolehtivaisena naisena. Nuo ominaisuudet kun tekevät minusta yhtä lailla naisen kuin ulkoiset piirteeni.\nTässä vaiheessa saatat jo miettiä, onko tälle kaikelle edestakaiselle pohdiskelulle kenties tulossa jokin lopputulema. Hyvä kysymys! Ehkä tämän(kään) keskustelunavauksen tarkoitus ei ole tarjota valmista vastausta, vaan herättää ajatuksia. Ketä ja mitä varten naistenpäivää vietetään? Miten sitä voisi parhaiten viettää päivän alkuperäistä tarkoitusta unohtamatta? Mitä hyvää naistenpäivä voi saada aikaan? Rakastan olla nainen ja haluan nähdä naisten ja tyttöjen aseman parantuvan ympäri maailmaa, mutta en miesten kustannuksella.\nMinä ainakin aion jatkaa mielipiteeni muodostamista tästä asiasta, ja otan mielelläni vastaan lisää rakennusaineita. Olisi mielenkiintoista kuulla kommenttejanne, mikäli yksi maaliskuinen torstaipäivä herätti teissä yhtä paljon ajatuksia kuin allekirjoittaneessa.\nOne thought on “Hyvä(ä) naistenpäivä(ä)”\nPäivitysilmoitus: Missä minun huomioni?


Viekö kaapista tilaa vanhat Arabian vintage astiat, joita et enää käytä?\nEhkä sinulla sattuu lojumaan kaapissasi ylimääräisenä juuri ne astiat, joita joku kaipaa kattaukseensa. Astialiisa ostaa hyväkuntoisia ja ehjiä (ei halkeamia tai haalistumista) ja puhtaita suomalaisia astioita erityisesti 1960-luvulta nykypäivään. Ostamme Arabia vintage astioiden lisäksi, Iittalan, Nuutajärven ja Riihimäen Lasin sarjoja. Listassa on astioita, joita asiakkaamme etsivät.\nOstomme tapahtuvat myymälässä, Runeberginkatu 59, Helsinki. On kuitenkin hyvä olla etukäteen yhteydessä kauppiaaseen mm. lomien takia. Voit lähettää kuvia ja tietoja sähköpostilla kauppias@astialiisa.fi ja soittaa 040-7743968.\nKunto ja laatu vaikuttavat hintaan vaikuttavat hintaan tosi paljon. Alustavan yhteydenoton jälkeen toivon, että tuot sopimamme astiat myymälään. Voin ottaa listassa olevia astioita vastaan myös kuluneina kierrätyshengessä, en kuitenkaan rikkinäisiä. Maksan astiat oston yhteydessä pankkitilille tai käteisellä, aika tyypillisesti 2-15 euroa/osa.\nArabia ja Iittala vintageastioiden ostopalvelu:\nAnemone kahvikupit, teekupit, mukit, pikkukulhot…\nArctica Poetica kahvi- ja teekupit, leipälautaset…\nAslak kaikki kahvi-, teekupit, pikkukulhot, lautaset\nFaenza sinistä ja ruskeaa\nFlora kaikenlaiset osat\nNuutajärven Flora lasisto\nKartano kahvikupit, teekupit, pikkukulhot…\nKartio-lasit: vanhat ohuet\nKimmel kahvikupit ja pulla-asetit\nKivitavaran kaikki mukit ja pikkukulhot\nKeltainen Teema kaikki\nKosmos teekupit, mukit ja kaikenlaiset siniset osat\nKrokus värillinen kaikki\nKrokus mustavalkoinen kaikki\nKastehelmi kulhot eri väreissä\nLeena kahvikupit yms.\nMarimekko vanhat erilaiset mukit\nNuutajärven Marja-lasit 10 cl\nMeri kupit, mukit, pienet kulhot, lautaset…\nOtso teekupit, mukit ja pienet kulhot\nParatiisi, Suomessa valmistettu\n- eri kokoiset lautaset ja kupit, espressokupit\nPrimavera mukit, kahvikupit ja kulhot (Marimekko)\nRosmarin kahvi-, teekupit, mukit, pikkukulhot\nRuija tee- ja kahvikupit, mukit, pikkukulhot\nRuska mukit, pienet, korvalliset tai puolipallon muotoiset murokulhot, huom. myös lautasia, jos leimat tallessa.\nRypäle sininen kaikki\nSunnuntai kaikki 70-luvun osat\nTaika mukit, pikkukulhot 1960-1970 l\nTeema keltainen teekupit, mukit, pikkukulhot, leipälautaset ...\nUhtua teekupit, mukit, pikkulkulhot\nEmalipannut esim. Sinihilkka, kunto priima\nPehtoori pienet erityisesti punainen\nVoit toki tarjota muutakin, laita kuvia sähköpostilla, niin pohdin asiaa.\nAstialiisa ei käytä ns. myyntitilejä vaan maksaa astiat ostojen yhteydessä useimmiten tilille.


Virkistyspäivät - HimosLomat\nJärjestä TYKY-päivä, joka tuottaa tulosta!\nTyöntekijöiden hyvinvointi on yrityksen kilpailuetu.\nTässä ideoita TYKY-päivän viettoon Himoksella!\nLukeudut selvästi vastuuntuntoisten yritysjohtajien joukkoon, koska luet tätä sivua. Hienoa, lue vielä eteenpäin niin saat rutkasti ideoita TYKY- tai TYHY-päivän järjestämiseen!\nTervetuloa tuulettumaan Himokselle, luonnon keskelle. Yllätä työporukkasi joogalla, mönkijäsafarilla, Firstbeat-mittauksella tai pilkkikilpailuilla.\nRuokailut hoituvat tasokkaasti ravintolassa, rennommin nuotion ääressä tai halutessasi esimerkiksi savusaunan takkatuvassa.\nEntä majoitus sitten? Ei huolta, Himos keskusvaraamon kautta tavoitat lähes 4 000 vuodepaikkaa.\nYhdellä puhelulla ja parilla sähköpostilla saat järjestettyä täysin erilaisen ja onnistuneen TYKY-päivän – vaarana on lähinnä hillitön hauskanpito ja rento tunnelma!\nTYKY-PÄIVÄN JÄRJESTÄMINEN HIMOKSELLA ON NÄIN HELPPOA:\n1) Soita meille tai laita sähköpostia:\n”Meitä tulisi n. 20 henkeä helmikuussa. Mitä aktiviteettejä teillä on tarjota?”\n2) Otamme sinuun yhteyttä arkena 24h sisään, kysymme tarkempia tietoja/toiveita ja annamme muutaman erilaisen vaihtoehdon.\nSuosittelemme aloittamaan päivän buffetaamiaiselta tai -lounaalta, sillä täydellä vatsalla fiilis on lähtökohtaisesti kohdallaan.\nSaat henkilökohtaisen yhteyshenkilön, joka auttaa sinua päivän aikataulutuksessa, vastaa kaikkiin kysymyksiisi ja toteuttaa mahdollisuuksien mukaan kaikki toiveesi.\nMe teemme sen helpoksi!\nHimos Safarit järjestävät ohjelmapalveluita jopa usean tuhannen hengen ryhmille.\n”PK-SEUDULTA OLI TOSI NOPEA TULLA”\nSiinä ajassa, kun metro kulkee Matinkylästä Vuosaareen ja Vuosaaresta takaisin Matinkylään, olette enää reilun puolen tunnin päässä Himokselta, jos tulette PK-seudulta Himokselle.\nHelsingistä 2 h 20 min – Tampereelta 1h – Jyväskylästä 40 min.\nHeitä pallo meille – älä yritä järjestää kaikkea itse\nYhdestä puhelinnumerosta saat tilattua:\nhalutessasi vaikka DJ:n, eli kaikki onnistuu!\nKaikki nämä löytyvät samasta pihapiiristä, joten täällä on helppo olla, kun autojen kanssa ei tarvitse puljata.\nOta yhteyttä HimosLomien, yritys- ja ryhmämyyntiin:\nTAI OTA YHTEYTTÄ TÄSTÄ\nSaat muutaman erilaisen vaihtoehdon, joista voit valita teille parhaiten sopivan. Täällä kaikki odottaa valmiina, joten teidän täytyy tulla enää paikalle.\n6 – 30 HENGEN RYHMÄT\nValitse TYKY-päivään mieluisimmat aktiviteetit esimerkiksi näistä:\nMönkijä- tai moottorikelkkasafari\nOhjattu polkujuoksu-, murtomaahiihto- tai lihaskuntoharjoitus\nViihdymme itse parhaiten raikkaassa ulkoilmassa ja uskomme sen sopivan myös TYKY-päiviin erinomaisesti!\n30 – 100 HENGEN RYHMÄT\nUsean kymmenen hengen ryhmille suosittelemme lämpimästi 5 rastin joukkuekilpailua.\nJaa ryhmäsi pienempiin joukkueisiin – mikä joukkue pärjää lajeissa parhaiten? Henkilöstössäsi piilevä kilpailuvietti nousee takuuvarmasti esiin!\n”Himos on oikein toimiva paikka järjestää verkostoitumistilaisuus, sillä kaikki tarvitsemamme palvelut löytyvät yhdeltä luukulta.\nVäki on tykännyt kovasti.”\n– Antti Astrén, Infra Hämeen ja Keski-Suomen toiminnanjohtaja\n100 – 1300 HENGEN RYHMÄT\nViedäänkö TYKY-päivänne näyttävästi ”vähän” isompaan mittakaavaan? Himoksella onnistuu sekin!\nOhjelmapalvelumme skaalautuu sujuvasti jopa yli 1000 hengen ryhmiä varten. Ryhmän koon kasvaessa tarjoamme teille useita aktiviteettipisteitä, joita henkilökuntanne voi kiertää oman mielenkiintonsa mukaan.\nLue blogistamme, miten I love Tehy -järjestötapahtuma onnistui Himos Parkissa »\nMyyntipalvelumme mielikuvitus on uskomaton. Kerro arvioitu osallistujamäärä ja katso mitä kaikkea teille tarjoaisimme!\nMAJOITUS – ETTE KUITENKAAN MALTA LÄHTEÄ KOTIIN\nHimos Easy -huvilat sijaitsevat samassa pihapiirissä ja niihin mahtuu yhteensä 130 henkeä. Himosporteihin puolestaan mahtuu 90 henkeä, ja ne sijaitsevat yhtä lailla toistensa vieressä samassa pihapiirissä!\nJokaisessa huvilassa ja asunnossa on sauna, ja jopa 100 mökissä poreet.\nIllalla ruokaa ja juomaa tarjoilevat Tupa kitchen & bar, Ravintola Liiteri, Tilausravintola Luola sekä Mono pub & karaoke, jossa voi kokouspäivän päätteeksi avata ääntä karaoken merkeissä!\nTalviviikonloppuisin Himos Areenalla esiintyy maamme huippuesiintyjiä.\nTutustu monipuolisiin majoituskohteisiimme.\nSAUNAPIHA JOPA 150 HENGELLE\n2 ulkoporetta + 1 palju\n2 laituria + avantoa\nTalvella saunapihaan mahtuu mukavasti 100 henkilöä, kesäkaudella paljon enemmän.\nSaunapihassa voitte luonnollisesti saunoa, uida, rentoilla poreissa, istuskella vapaasti takkatuvassa tai terassin pöydän ääressä, paistaa makkaraa nuotiolla tai nauttia saunan oman ruokalistan antimista. Baarikaapit saadaan auki toki myös.\nLUE LISÄÄ SAUNAPIHASTA\nInnostuit varmaan itsekin? Ota puhelin käteen ja soita meille!\nKokouspaketit • Majoitus • Aktiviteetit


Digitaalisten palveluiden kehitys – Anders\nTavoitteenamme on rakentaa liiketoimintalähtöisiä, pitkäikäisiä ja älykkäitä ratkaisuja avointa lähdekoodia käyttäen.\nDigitaalisten palveluiden kehitysmenetelmät\nDigitaalisten palveluiden kehitys on mahdollista toteuttaa joko avaimet käteen -periaatteella tai vuokraamalla asiantuntijat lisäkäsiksi projektiin. Luotamme ketterään kehitykseen sekä avoimen lähdekoodin teknologioihin, jotka molemmat tukevat läpinäkyvää ja asiakaskeskeistä filosofiaamme.\nKoko prosessimme on ketterän kehitysmenetelmän vuoksi asiakkaillemme erittäin joustava ja tehokas. Kehitysprosessin aikana asiakas pääsee aktiivisesti vaikuttamaan tuotteeseen, jolla varmistetaan tarpeisiin vastaaminen. Kehitysmenetelmämme perustuu omaan AWOD (Anders Way of Doing) periaatteeseen, joka takaa parhaan mahdollisen lopputuloksen.\nYksittäisiin kehitysprojekteihin voi olla kannattavampaa vuokrata asiantunteva tiimi huolehtimaan toteutuksesta kuin resurssoida tekijöitä omasta organisaatiosta. Vuokrattu tiimi keskittyy ainoastaan tuottavaan kehitystyöhön, jolloin projektityöskentely ei häiriinny muusta. Vuokratun tiimin vastuulla on rakentaa ja konsultoida tekninen ratkaisu asiakkaan toiveiden mukaan, jolloin asiakas toimii projektin vetäjänä.\nLuotamme avoimen lähdekoodin järjestelmiin, sillä avoimen lähdekoodin kehittäjäyhteisö päivittää ja jalostaa koodia ympärivuorokautisesti. Jatkuva kehitystyö ja tuhannet silmät löytävät kaikki järjestelmän takaportit, mikä takaa lyömättömän tietoturvan. Avoimuus helpottaa lisäksi järjestelmien integrointia ja räätälöintiä. Avoin lähdekoodi on tekee järjestelmästä lisäksi toimittajariippumattoman.


Dieselveturit | Haapamäen Museoveturiyhdistys ry\nDr12 2216 ”Huru”\nDr12 2216 on vuonna 1960 valmistunut raskas dieselveturi. Veturi oli aktiivikäytössä Valtionrautateillä vuoteen 1990 asti, jonka jälkeen se museoitiin Haapamäelle.”Huru” on yhdistyksen suosituin dieselveturi.\nDieselvetureiden valtakausi Suomessa alkoi 1960-luvun alussa Dr12-vetureiden syrjäyttäessä höyryveturit lopullisesti pois henkilöjunista. Dr12-sarjan vetureita valmistettiin vuosina 1959-1963 kaikkiaan 42 kappaletta. Suuren painonsa vuoksi veturi sopi erityisesti tavarajuniin ja se tunnettiin veturimiesten keskuudessa luotettavana ja rauhallisena vetojuhtana. Paino kuitenkin myös rajoitti ja rajoittaa edelleen veturin käyttöä osalla rataverkkoa.\nNopeus: 120 km/h\nPaino: 122,0 t\nPituus: 18,6 m\nMoottori: Tampella/MAN V8V22/30\n– sylinterijärjestys: V16\n– iskutilavuus: 182 litraa\n– teho: 1900 hv\nDr13 2343 ”Alsthom”\nDr13 2343 on Lokomon tehtailta vuonna 1965 valmistunut dieselveturi. Veturi oli käytössä henkilö- ja tavaraliikenteessä vuoteen 1998 saakka, jolloin se museoitiin Haapamäelle.\nDr13 on edelleen tehokkain Suomen rautateillä käytössä ollut dieselveturi.\nVetureita valmistettiin vuosina 1962-1965 kaikkiaan 54 kappaletta. Kaksi ensimmäistä veturia valmistettiin Ranskassa ja loput linsenssillä Suomessa Lokomon ja Valmetin tehtailla. Dr13-sarja on ollut sijoitettuna historiansa aikana ensin Kouvolan ja myöhemmin Pieksämäen sekä Tampereen varikoille. Vetureita käytettiin lähes koko rataverkolla, lähinnä pohjoisinta Suomea lukuun ottamatta, ensin henkilöliikenteessä ja vetureiden ikääntyessä yhä enemmän tavaraliikenteessä. Veturisarja poistettiin käytöstä vuonna 2000.\nNopeus: 140 km/h\nPaino: 98,0 t\nMoottori: 2 × MGO V16 BSHR\n– teho: á 1400 hv\nDv16 2038 ”Vempu/Rysky”\nDv16 2038 on Valmetin tehtailta vuonna 1962 valmistunut dieselveturi, jota on käytetty ratapihojen vaihtotyössä, sekä lyhyen matkan järjestelyjunissa. Veturi poistettiin käytöstä ja museoitiin Haapamäelle vuonna 2006.\nDv16-sarjan vetureita on ollut sijoitettuna historiansa aikana lähes kaikille Suomen ratapihoille.\nNopeus: 85 km/h\nPaino: 60,0 t\nMoottori: Tampella/MAN W8V22/30 A.m.A.u.L.\n– sylinterijärjestys: R8\n– iskutilavuus: 91 litraa\n– teho: 950 hv\nDv15 1991 ”Vempu/Rysky””\nDv15 1991 on Lokomon tehtailta vuonna 1961 valmistunut dieselveturi. Veturi poistettiin käytöstä ja museoitiin vuonna 1992.\nVeturisarjaa on käytetty ratapihojen vaihtotyössä, sekä lyhyen matkan järjestelyjunissa. Dv15-sarjan vetureita on ollut sijoitettuna historiansa aikana lähes kaikille Suomen ratapihoille.\nMoottori: Tampella/MAN W8V22/30 A.m.A\n– sylinterijärjestys R8\n– iskutilavuus 91 litraa\n– teho: 840 hv


Naiset Tuotenumero: F89714 € 489\nTekninen anorakki vaativille vaelluksille vuoden ympäri. Materiaaleina G-1000 Eco ja G-1000 HD, säädettävä myrskyhuppu, useita tuuletusaukkoja ja käytännöllisiä taskuja.\nValitse koko XXS XS S M - (Loppu varastosta) L XL - (Loppu varastosta)\nTuulen- ja vedenpitävä sekä hyvä ilmanvaihto.\nEdistynyt myrskyhuppu, jossa lippa, joka voidaan taittaa sisäänpäin kahteen eri asentoon.\nPitkät vetoketjut sivuilla ilmanvaihtoa ja helppoa pukemista/riisumista varten.\nTilava kengurutasku, joka aukeaa ylös ja sivuille.\nAnorak No. 8 -takki kehitettiin ankariin olosuhteisiin ympärivuotiseen käyttöön metsässä ja tunturissa. Hupun voi säätää niin, että se istuu täydellisesti pään ympärille, ja kätevän lipan voi taittaa kahteen eri kulmaan sen mukaan, tarvitaanko paras mahdollinen suoja tuulelta vai parempi näkyvyys. Silloin, kun huppua ei tarvita, se muodostaa korkean kauluksen, joka pitää niskan lämpimänä. Leudommalla säällä vetoketjun ja napit voi avata, jotta ylimääräinen lämpö pääsee ulos. Lisäksi sivuilla on pitkät vetoketjut, jotka toimivat tuuletusaukkoina ja helpottavat pukemista ja riisumista.\nEdessä olevassa suuressa kengurutaskussa on aukko sekä yläreunassa että kummallakin sivulla. Vyötäröä voi säätää takana olevalla kiristysnyörillä, ja helmaa voi säätää edessä olevalla kiristysnyörillä. Suuret kalvosimet, joita voi säätää napilla.\nTämän anorakin materiaali on tuulta ja vettä hylkivää G-1000 Eco -kangasta, joka valmistetaan kierrätetystä polyesteristä ja luomupuuvillasta. Harteilla ja kyynärpäissä on erityisen vahvaa G-1000 HeavyDuty -materiaalia. Kankaan ja somisteiden ensisijainen valintaperuste on ympäristövaikutusten vähentäminen – esimerkiksi suurin osa nahkasomisteista on tehty ylijäämäpaloista – ja kuluneiden osien vaihtamisen helppous vuosien käytön jälkeen.\nPaino: 870 g\nMateriaalin nimi: G-1000®\nPintamateriaali: G-1000 Eco: 65% polyester, 35% cotton G-1000 HeavyDuty: 65% polyester, 35% cotton\nPiirteet: nopeasti kuivuva|pitkäikäinen|hengittävä|tuulenpitävä|joustava|vettähylkivä


A Land Down Under – kulttuuria, risteily ja luontoelämyksiä\nOseanian risteily – Uusi Seelanti ja Australia group-tour Ryhmämatka suomalainen matkanjohtaja\nMatka on ainutlaatuinen yhdistelmä upeita risteilykohteita ja elämyksiä Norwegian Spirit -risteilyaluksella. Kohteitamme ovat mm. Uuden-Seelannin suurin kaupunki Auckland, Tasmania, Pohjoissaaren kaunis Bay of Plenty, Sydney ja sen oopperatalo sekä Eteläsaaren Dunedin. Suomalainen matkanjohtajamme pitää huolen siitä, että saat matkasta parhaan mahdollisen irti.\nValuutta AUD, NZD\nPäivä 1-2 Lento Helsingistä.\nSaapuminen Aucklandiin, Uuteen-Seelantiin. Kaupunkikierros: Auckland-museo, maorikulttuuria ja Sky Tower.\nTauranga, Uusi-Seelanti. Lisämaksullinen retki Rotoruaan, jossa tutustutaan maorikulttuuriin ja geysireihin.\nNapier. Omia seikkailuja.\nWellington, Uusi-Seelanti. Kaupunkikierros matkanjohtajan opastuksella, mm. kasvitieteellinen puutarha.\nAkaroa, Uusi-Seelanti. Lisämaksullinen retki Christchurchiin, mm. International Antarctic Centre.\nDunedin, Uusi-Seelanti. Lisämaksullinen kaupunkikierros ja retki Otagon niemimaalle.\nFiordlandin kansallispuisto, Uusi-Seelanti. Risteily Milford Soundissa.\nMerimatka kohti Australiaa.\nMelbourne, Australia. Lisämaksullinen retki: Souvereign Hillin kultaryntäyskaupunki ja Australian eläimiä.\nBurnie, Tasmania. Lisämaksullinen retki luonnonkauniille rannikolle.\nEden, Australia. Omaa aikaa viehättävässä ympäristössä.\nSydney, Australia. Kokopäiväretki Blue Mountains -vuoristoon.\nSydney, Australia. Kaupunkikierros: mm. lounasristeily satama-alueella, oopperatalo. Kotimatka.\nNorwegian Spirit on yksi Norwegian Cruise Linesin tasokkaista aluksista. Alus on tilava, risteilyohjelma viihdyttävä, ja varustamo tarjoaa mielenkiintoisia retkiä, jotka voi varata ja maksaa paikan päällä. Aluksella on 13 kantta ja tilaa 2 000 matkustajalle, joten se kuuluu kokonsa puolesta risteilyalusten keskikastiin. Aluksella on yli 10 ruokapaikkaa, joista saat vapaasti valita omasi (mukana myös lisämaksulliset erikoisravintolat), lisäksi klubeja, baareja, spa ja iso allasalue. Norwegian Spirit teki neitsytmatkansa vuonna 1998 ja on remontoitu vuonna 2017.\ntilaa 2 000 matkustajalle\nyli 10 ruokapaikkaa\niso allasalue ja ihastuttava kylpylä\nRemontoitu täysin 2017\n25-01-2023 17 päivää 3.998€\nOtamme Helsingistä kurssin kohti Aucklandia.\nSaavumme Aucklandiin aikaisin aamulla. Pitkän lentomatkan jälkeen on aika syödä aamiaista ja levähtää. Ajamme suoraan hotellille, jossa pääset tyydyttämään nälkäsi, ottamaan torkut ja käymään suihkussa ennen kuin lähdemme kaupunkikierrokselle Uuden-Seelannin suurimpaan kaupunkiin.\nAucklandin asukasluku on 1,3 miljoonaa – noin kolmannes koko maan asukkaista asuu täällä. Auckland sijaitsee kapealla maakaistaleella, jota ympäröi meri molemmin puolin: idässä Tyynimeri ja lännessä Tasmaninmeri. Auckland on purjehtijoiden mekka. Kaupunkia ei turhaan kutsuta nimellä City of Sails. Täällä purjeveneen omistaminen tai jonkin muun vesiurheilulajin harrastaminen on pikemminkin sääntö kuin poikkeus. Auckland on rakennettu 50 sammuneen tulivuoren päälle. Useimmat tulivuorista ovat nykyään vain matalia vihreitä kukkuloita, mutta kolme suurinta – Mount Albert, Mount Eden ja One Tree Hill – kohoavat esiin maisemasta ja ovat suosittuja näköalapaikkoja.\nNäemme kaupunkikierroksella mm. viehättävän Parnellin esikaupungin, jossa näemme vanhoja, kauniisti entisöityjä taloja ja lukuisia ravintoloita ja gallerioita. Käymme myös Auckland-museossa, jossa kuulemme monenlaista Uuden-Seelannin erikoisesta maantieteestä sotahistoriaan ja ympäröivien saarten historiaan. Museovierailun jälkeen maorit tutustuttavat meidät rituaaleihinsa, tansseihinsa ja esi-isiensä tarinoihin. Saamme nauttia maorien tunnetuimmasta tanssista, joka on nimeltään ”haka”. Käymme vielä 328 metriä korkeassa Sky Towerissa, jonka 52. kerroksesta voimme nauttia näkymistä yli koko kaupungin, Haurakinlahden ja Manukaun sataman.\nKierroksemme päättyy meren äärelle, sillä on tullut aika nousta Norwegian Spirit -aluksen kyytiin. Noustuamme laivaan syömme ensimmäisen yhteisen illallisen aluksella.\nOlemme nyt saapuneet Bay of Plentyn alueelle ja Taurangaan, joka on nykyään yksi Uuden-Seelannin tärkeimmistä vientisatamista. Vilkkaan ja energisen kaupungin yksi asuinalueista sijaitsee Maunganui-vuorella, joka kuuluu maorien pyhimpiin paikkoihin.\nPäivän Albatros-retkellä ajamme Taurangasta sisämaahan. Määränpäämme on Rotorua, yksi Pohjoissaaren tärkeimmistä maorikulttuurin keskuksista. Täällä mutalammikot kuplivat ja pulputtavat, geysirit sylkevät vettä ilmaan ja rikkipitoiset lähteet lemuavat. Bay of Plentyn alueella on aina ollut tärkeä merkitys maoreille, sillä ensimmäiset maorit asettuivat juuri tänne. Seutu oli myös monien maorien ja eurooppalaisten uudisasukkaiden välisten sotien ja taisteluiden tapahtumapaikka. Reitti kulkee läpi uskomattoman kauniiden maisemien, joita hallitsevat vuoret ja vihreät ikimetsät. Hieman Rotoruan pohjoispuolella pääsemme tutustumaan Uuden-Seelannin tärkeimpään elinkeinoon: lampaiden kasvatukseen. Käymme Agrodomen maatalouskeskuksessa, jossa näemme mm. kuinka lampaat keritään. Kokenut keritsijä hoitaa homman lähes valonnopeudella!\nSeuraavaksi suuntaamme yläilmoihin, sillä nousemme Skyline Gondola -köysiradalla ylös ravintola Skylineen, jossa herkullinen lounaspöytä odottaa. Samalla pääsemme nauttimaan hienoista maisemista.\nRetki jatkuu Te Puian geotermiselle alueelle, jossa näemme mm. Uuden-Seelannin korkeimman geysirin, joka purskauttaa vettä ilmaan kahdesta kolmeen kertaa tunnissa. Jokainen purskahdus kestää melko pitkään, joten meillä on hyvät mahdollisuudet nähdä koko homma alusta loppuun. Te Puian alueella on geysirien lisäksi kuumia lähteitä, mutalammikoita, värikkäitä mineraaliesiintymiä ja rehevää vehreyttä. Kuulemme lisää maorien ainutkertaisesta kulttuurista ja näemme kopion perinteisestä maorien kylästä. Käymme myös paikallisessa instituutissa, jossa nuoret maorit opiskelevat perinteistä puunveistoa. Retken lopuksi palaamme Taurangaan, josta risteilyalus jatkaa matkaa.\nSaavumme mukavaan Napierin kaupunkiin. Napier tuhoutui maanjäristyksessä vuonna 1931, mutta se rakennettiin uudelleen viehättävään Art Deco-tyyliin. Tyylisuuntaus oli suosittu 20- ja 30-luvuilla. Selkeät geometriset linjat ja voimakkaat pastellisävyt ovat luonteenomaisia tyylille. Napierin alueella saadaan eniten aurinkoisia päiviä vuodessa Uudessa-Seelannissa, joten se sopii mainiosti viininviljelyyn.\nPäivä on varattu omille seikkailuille. Voit joko osallistua jollekin varustamon järjestämistä monista retkistä (ilmoittautuminen ja maksu aluksella) tai viettää päivän omatoimisesti. Suomalainen matkanjohtaja auttaa luonnollisesti mielellään ja kertoo, mitä Napierissä kannattaa tehdä ja nähdä.\nOlemme nyt Wellingtonissa Pohjoissaaren eteläkärjessä. Wellingtonin historia on pitkä ja värikäs. Maorit, Uuden-Seelannin alkuperäisasukkaat, saapuivat tänne Polynesiasta 1300-luvulla. Wellingtonin etelärannikolta on löytynyt maorien vanhimpia asuinpaikkoja, jotka on ajoitettu noin 650 vuoden päähän. Wellingtonin alkuperäinen nimi oli Te Whanga Nui a Tara, mutta eurooppalaisten saavuttua – he saapuivat tänne Aurora-laivalla 22.1.1840 – ei mennyt kauankaan, kun kaupunki sai uuden nimen.\nWellington valittiin pääkaupungiksi 1865, ikään kuin diplomaattiseksi keskipisteeksi Pohjois- ja Eteläsaaren välissä. Sijainti Etelä- ja Pohjoissaaren välissä kulkevan Cookinsalmen rannalla on syynä kaupungin lisänimeen Windy Wellington: kaupungissa tuulee lähes aina. Kaupunki sijaitsee vehreissä maisemissa kauniiden merenlahtien ja vuorenrinteiden välissä. Wellington on Uuden-Seelannin kasvavan filmiteollisuuden päämaja, ja osa Sormusten herra -trilogiasta on kuvattu kaupungin ympäristössä.\nMatkanjohtaja vie meidät kaupunkikierrokselle, joka alkaa kasvitieteellisestä puutarhasta. Näemme siellä mm. Lady Norwood Rose Gardenin, jossa kasvaa yli 1 200 ruusulajiketta. Nautittuamme puutarhasta ja maisemista laskeudumme köysiradalla (ei sisälly matkan hintaan, varaa lippuun n. 9 NZD/henkilö) alas kaupunkiin, jossa näemme mm. Old St. Pauls -kirkon, joka on yksi Uuden-Seelannin parhaista esimerkeistä goottilaisesta siirtomaatyylistä. Näemme myös vaikuttavan parlamenttirakennuksen ja mikäli aikataulu sallii, käymme Te Papassa, Uuden-Seelannin kansallismuseossa.\nNousemme tänään maihin Akaroassa. Päivän Albatros-retki suuntautuu Christchurchiin, joka on Eteläsaaren suurin kaupunki ja jonka asukasluku on noin 350 000. Christchurch on ollut 1950-luvulta lähtien Operation Big Freezen keskus: amerikkalaiset lentokoneet ja laivat käyttävät Christchurchia väliasemana matkalla Etelämantereelle. Kaupungin tiivis yhteys Etelämantereeseen on jo vanhempaa perua, sillä mm. englantilainen tutkimusmatkailija Robert Falcon Scott ja arktisten alueiden tutkija Ernest Shackleton pysähtyivät Lytteltonin satamassa matkoillaan Etelämantereelle. Helmikuussa 2011 voimakas maanjäristys iski Christchurchiin. Korjaustyöt ovat yhä kesken. Käymme mm. International Antarctic Centressä, kasvitieteellisessä puutarhassa ja mielenkiintoisessa Cashell Mallissa, joka on pieni ostoskeskus, jonka liikkeet on sisustettu kontteihin.\n(Päivän retki ei sisälly matkan hintaan. Voit ostaa erillisen retkipaketin, josta löydät lisää tietoa matkaohjelman jälkeen.)\nAamulla asetumme laituriin Port Chalmersissa, Dunedinin satamassa Eteläsaaren kaakkoiskulmassa. Dunedin on Edinburghin vanha kelttiläinen nimi. Kaupungin perustivat skotlantilaiset 1800-luvun puolivälissä. Kun Eteläsaaren vuoristoalueelta löytyi 1860-luvulla kultaa, iski todellinen kultakuume. Siitä alkoi Dunedinin kukoistuskausi, ja vuosien ajan se oli Uuden-Seelannin vaurain kaupunki. Maan ensimmäinen yliopistokin perustettiin juuri Dunediniin. Myöhemmin satamasta tuli tärkeä valaanpyynnille ja tavaran kuljetukselle. Yhä nykyäänkin 120 000 asukkaan kaupunki on dynaaminen ja yritteliäs.\nDunedin sijaitsee Otagon niemimaan laidalla. Niemimaalla elää runsaasti eläimiä, mm. albatrosseja, pingviinejä, uudenseelanninmerikarhuja ja merileijonia. Jos olet ostanut retkipaketin, lähdet tänään mielenkiintoiselle kokopäiväretkelle Dunediniin ja sen ympäristöön, myös Otagon niemimaalle. Aloitamme Dunedinin keskustasta, jossa näemme mm. kaupungin ison kahdeksankulmaisen aukion, Octagonin. Aukiolla seisoo kaupungin tuomiokirkko, jonka edustalla on Robert Burnsin (1759–1796), Skotlannin suuren kansallissankarin, patsas.\nSeuraavaksi suuntaamme pois Dunedinista niin kutsutulle Town Beltille, kauniille vihreälle vyöhykkeelle, joka ympäröi kaupunkia. Town Belt, jonka kaupungin skotlantilaiset perustajat suunnittelivat, kattaa yhteensä yli 200 hehtaarin alueen ja koostuu sekä tiheästä metsästä että aukeista puistoalueista. Näemme reittimme varrella myös arvostetun University of Otagon, Uuden-Seelannin ensimmäisen yliopiston, joka perustettiin vuonna 1869. Reittimme kulkee paikallisen kuriositeetin, Baldwin Streetin kautta. Kadun jyrkkyys on 19 astetta/35%, minkä ansiosta se on saanut tittelin ”maailman jyrkin katu”. Se mainitaan myös Guinnesin ennätystenkirjassa. Vuosittain helmikuussa järjestetään Dunedin Festivalin yhteydessä juoksukilpailu ylös ja alas jyrkkää katua.\nPidämme seuraavaksi pienen lounastauon (lounas omakustanteinen), ennen kuin jatkamme matkaa edelleen Otagon niemimaalle. Käymme katsomassa Uuden-Seelannin ainoata linnaa, Larnach Castlea, joka seisoo niemimaan korkeimmalla paikalla. Linna valmistui 1871. Sen rakennutti paikallinen kauppias ja poliitikko William Larnach. Käymme sisällä linnassa ja teemme kävelykierroksen kauniissa puutarhassa, josta nautimme upeista maisemista yli koko niemimaan. Seuraava kohteemme on Taiaroa Head Otagon niemimaan kärjessä. Siellä elää maailman ainoa mantereella pesivä kuningasalbatrossiyhdyskunta. Yhdyskuntaa pääsee katsomaan Royal Albatross Centren kautta. Katselemme majesteettisia lintuja, joiden siipiväli voi olla jopa yli kolme metriä. Kuningasalbatrossit liitelevät elegantisti ja voivat pysyä ilmassa tuntikausia lähes siipiään liikuttamatta. Albatrossien luota palaamme Dunediniin ja risteilyaluksellemme.\nTänään käymme Fiordlandin kansallispuistossa, jossa pääsemme katselemaan kaunista saaristoa aitiopaikoilta. Kannattaa siis vetää tuulta ja vettä pitävä takki päälle ja asettua laivan kannelle. Älä epäröi, vaikka sataisi tai olisi pilvistä – se on osa elämystä. Fiordlandin kansallispuisto on Uuden-Seelannin suurin ja luonto on juuri sellaista, josta Uusi-Seelanti tunnetaan: dramaattisia kallioita, syviä vuonoja, leveitä salmia ja järviä. Milford Sound on vuonoista tunnetuin. Graniittiseinämät heijastuvat veden pinnasta ja korkeat, jyrkät kallioseinämät putoavat luotisuorina tyyneen veteen, jonka peilin rikkovat siellä täällä vesiputoukset. Risteilemme tunnin verran kauniilla Fiordlandin alueella ja otamme sitten kurssin kohti Australiaa.\nKun kurssi on kohti Australiaa, meillä on tilaisuus viettää seuraavat päivät omaan tahtiin ja nauttia aluksen monista mukavuuksista ja mahdollisuuksista. Ehkä haluat myös viettää hetken lukien hyvää kirjaa?\nMelbourne on Australian toiseksi suurin kaupunki. Kaupunki on valittu useita kertoja Australian parhaaksi paikaksi asua, ja tunnelma kaupungissa on ihastuttava. Melbourne on trendikäs ja rento, eläväinen ja luova. Suurin osa 3,7 miljoonasta asukkaasta liikkuu kaupungissa polkupyörällä tai raitiovaunulla. Monikulttuurisuus näkyy katukuvassa, ja kaupungissa on valtavasti kiinnostavia ravintoloita, jotka sekoittavat etnisiä ruokaperinteitä paikallisiin valmistaessaan ruokaa laadukkaista raaka-aineista.\nKaupungin sydämessä sijaitsee Federation Square. Aukiolla on iso joukko ravintoloita, kahviloita ja baareja. Kun Melbournessa järjestetään kansainvälisiä urheilutapahtumia, ne näytetään aukion jättiscreeneiltä. Tämä koskee niin vuosittaista formula 1 -osakilpailua kuin Australian Open -tennisturnaustakin.\nVilkkaalla Bourke Streetin kävelykadulla sekä Royal Archadessa, joka on yksi Australian vanhimmista katetuista kauppakujista ja tunnettu eleganttiudestaan, voi tehdä ostoksia, katsella näyteikkunoita tai ihmisiä sen mukaan, mitä haluaa ja mihin on varaa.\nPäivän Albatros-retkellä palaamme ajassa taaksepäin ja tutustumme Australian kultakaivosten kukoistuskauteen. Käymme nimittäin kultakuumeen synnyttämässä Sovereign Hillissä, jonka ulkoilmamuseossa pääsemme kokemaan kaivostyöläisten iloja, suruja ja arkea. Kaikki rakennukset on hyvin säilyneitä ja uhkuvat kadonneen ajan tunnelmaa.\nSeuraavaksi retkireitti vie hurmaavaan Ballaratin kaupunkiin. Käymme Ballaratin hienossa safaripuistossa, jossa tutustumme Australian eläimiin, kuten vapaana liikkuviin kenguruihin, emuihin, pussiahmaan (joka tunnetaan myös nimellä ”Tasmanian paholainen”) ja koaloihin.\n(Päivän retki ei sisälly matkan hintaan. Voit ostaa erillisen retkipaketin, josta löydät lisää tietoa matkaohjelman perästä.)\nOlemme nyt saapuneet Bassinsalmeen, joka sijaitsee Tasmanian ja Australian välissä. Salmella on hyvin ansaittu maine yhtenä maailman petollisimmista merialueista: yhdistelmä matalaa vettä (salmi on vain n. 60 m syvä), merivirtauksia ja sääolosuhteita on aiheuttanut monelle merimatkalle ihan liian nopean lopun. Victorian osavaltion ja Tasmanian rannikoilla on satoja rekisteröityjä hylkyjä. ”Röyhkeät nelikymppiset” eli usein myrskyisä länsituulivyöhyke sijaitsee 40–50 asteen kohdalla eteläistä leveyttä. Aluksille, jotka ottivat riskin, reitti Bassinsalmen kautta oli 600 meripeninkulmaa lyhyempi kuin matka Tasmanian eteläkärjen ympäri. Valitettavasti alueella oli paljon saaria, hiekkasärkkiä, koralliriuttoja ja tuntemattomia kallioriuttoja. Vasta vuonna 1841, jolloin alueella tehtiin ensimmäinen monista tutkimussarjoista, alettiin suositella navigointilaitteita ja rannikolle rakentaa majakoita.\nOnneksi seilaamme laivalla, jossa on yksi maailman nykyaikaisimmista navigointilaitteistoista ja taitava kapteenimme ja muu komentosillalla työskentelevä miehistö hallitsevat purjehdusreitit. Voimme siis turvallisin mielin nousta maihin Burniessa, joka on Tasmanian neljänneksi suurin kaupunki. Burnieta ympäröi viljava maaseutu ja samalla se on portti luonnonkauniiseen Luoteis-Tasmaniaan, jossa on maalauksellisia kyliä, maatiloja ja historiallisia taloja. Pidemmällä sisämaassa sijaitsee Cradle Mountainin kansallispuisto, jossa on sekä sademetsää että autiomaata. Puisto kuuluu Unescon maailmanperintökohteisiin.\nPäivän Albatros-retki tehdään bussilla läpi Tasmanian pohjoisrannikon upeiden maisemien. Pysähdymme aina välillä ottamaan kuvia ja ihailemaan näkymiä. Reittimme vie ohi kallioiden ja ihastuttavien rantojen. Rannan tuntumassa kulkevalla Bass Highwaylla matkatessamme kuulemme tarinoita siitä, millaista on asua täällä syrjäisessä pikku paratiisissa Tasmanian ehkä kauneimmalla seudulla.\nLaiva seisoo tänään laiturissa viihtyisässä pikkukaupungissa, jolla on paratiisimainen nimi: Eden. Se sijaitsee Australian Sapphire Coastilla. Kaupungissa on vain noin 3 100 asukasta, jotka saavat toimeentulonsa matkailun ohella kalastuksesta. Aina vuoteen 1930 täältä napattiin muutakin kuin meren pikku otuksia: valaita. Edenin miekkavalasmuseossa voi kuunnella merkillisen ja pelottavan tarinan siitä, kuinka miekkavalas Old Tom johti parven miekkavalaita auttamaan valaanpyytäjiä houkuttelemalla muita valaita satamaan. Old Tomin luuranko on yksi näyttelyesineistä.\nVoit viettää päivän käymällä museossa yhdessä matkanjohtajan kanssa (sisäänpääsymaksu ei sisälly matkan hintaan) tai istahtamalla paikalliseen ravintolaan lounaalle (ei sisälly matkan hintaan) tai tekemällä jotakin aivan muuta.\nPäivän ohjelmassa on kokopäiväretki Blue Mountains -vuoristoon, joka sijaitsee noin 110 km Sydneystä länteen. Hiekkakivivuoret ovat saaneet nimensä alueella kasvavien eukalyptuspuiden haihduttamien öljypisaroiden aiheuttamasta valon taittumisesta sinisävyiseksi. Vuorien keskellä on syviä rotkoja ja yksittäisiä vesiputouksia. Alueen ainutlaatuisen kauneuden takia se on päässyt luontokohteeksi Unescon maailmanperintökohteiden listalle.\nSyömme lounaan (sis. matkan hintaan) lähistöllä paikallisessa ravintolassa ja suuntaamme sitten Featherdale Wildlife Parkiin, kahdeksan hehtaarin kokoiselle pensaikkoalueelle, josta on tehty eläinpuisto. Täällä elää maailman laajin kokoelma australialaisia eläinlajeja (yli 330 lajia), esim. kenguru, koala, vompatti, emu ja erilaisia matelijoita sekä lintuja. Lähikontakti eläimiin on sallittu, joten täällä saattaa päästä toteuttamaan unelmansa koalan halaamisesta!\nPaluumatkalla ohitamme Homebush Bayn, jossa pidettiin Sydneyn vuoden 2000 olympialaiset. Majoitumme hotelliin. Voit syödä illallisen jossakin kaupungin monista hyvistä ravintoloista (ei sisälly matkan hintaan).\nTänään lähdemme tutustumaan Sydneyyn. Aloitamme viihtyisästä ”The Rocksista”, joka on Sydneyn vanhin osa ja joka sijaitsee Sydney Harbour Bridge -sillan juurella. Ensimmäiset englantilaiset rangaistusvangit vartijoineen saapuivat Sydneyyn vuonna 1788 ja pystyttivät leirinsä juuri The Rocksiin. Alueella on siis suuri historiallinen merkitys, ei pelkästään Sydneylle vaan koko Australialle.\nAustraliassa on yli 10 000 uimarantaa. Yksi tunnetuimmista on Sydneyn Bondi Beach, jonka näemme päivän kaupunkikierroksella. Bondi Beachille Sydneyn asukkaat tulevat uimaan, surffaamaan, ottamaan aurinkoa ja – tietysti – katselemaan ihmisiä.\nKatselemme kaupunkia myös mereltä käsin satamaristeilyllä. Nautimme samalla herkullisen lounaan. Lounaan jälkeen nousemme kyydistä oopperatalolla, joka on Sydneyn maailmankuulu tunnusmerkki. Oopperatalon on suunnitellut tanskalainen arkkitehti Jørn Utzon.\nOopperatalo muistuttaa täysin purjein seilaavaa purjelaivaa ja symboloi hienosti meren ympäröimää Sydneyn kaupunkia. Oopperatalon kupeessa sijaitsee toinen Australian kuuluisista rakennuksista: teräksinen kaarisilta Sydney Harbour Bridge, joka yhdistää kaupungin eteläisen ja pohjoisen osan. Talo otettiin käyttöön vuonna 1973 ja siitä lähtien se on ollut yksi maan tärkeimmistä musiikki- ja teatterinäyttämöistä, mistä kuulemme lisää tutustumiskierroksella. Katseltuamme oopperataloa sisältä käsin jatkamme kaupunkikierrosta ja näemme mm. finanssielämän keskuksen, joka sijaitsee Sydney Harbour Bridgen eteläpuolella ja on kuin supermodernien kerrostalojen erillisalue.\nPäivän jälkeen on aika ajaa lentokentälle ja lähteä kotimatkalle.\nSaavumme Helsinkiin matkalaukku täynnä elämyksiä.\nOlemme koonneet retkipaketin vain Albatros Travelin asiakkaille. Retket vetää suomalainen matkanjohtajamme. Retkipaketti tulee varata viimeistään 45 päivää ennen matkaa.\nTauranga, Uusi-Seelanti. Kokopäiväretki Rotoruaan, maorikulttuuria ja geysirejä (sis. lounaan)\nWellington, Uusi-Seelanti. Puolipäiväretki: kaupunkikierros ja kasvitieteellinen puutarha\nLyttelton, Uusi-Seelanti. Puolipäiväretki Christchurchiin, International Antarctic Centre\nDunedin, Uusi-Seelanti. Kokopäiväretki: kaupunkikierros ja Otagon niemimaa\nMelbourne, Australia. Puolipäiväretki Souvereign Hillin kultakaivoskaupunkiin ja Australian eläimiä\nBurnie, Tasmania. Puolipäiväretki: upeita maisemia rannikkoreitillä\nLisämaksulliset hyttityypit yhdelle henkilölle\nSisähytti yhdelle kat. IB, lisämaksu: 1 198€\nUlkohytti yhdelle kat. OB, lisämaksu: 1 998€\nParvekkeellinen ulkohytti yhdelle kat. BB, lisämaksu: 6 098€\nLisamaksulliset hyttityypit kahdelle henkilölle\nJaettu kahden hengen ulkohytti kat. OB, lisämaksu: 398€/hlö\nJaettu kahden hengen parvekkeellinen hytti kat. BB, lisämaksu: 2 498€/hlö\nHuone/hytti yhdelle henkilölle\nLisämaksullinen retkipaketti, sis. 6 retkeä 998€/hlö (varataan viim. 45 päivää ennen matkaa)\nJuomarahat risteilyllä (16 USD/hlö/yö risteilyllä)\nJuomarahat kuljettajille ja paikallisoppaille (yhteensä noin 10 AUD/hlö, suositus)\nRetkipaketin ostaneille (lisäksi yhteensä noin 30 NZD/hlö, suositus)\nNZeTA sähköinen matkustuslupa Uuteen-Seelantiin (lue lisää kohdasta Hyvä tietää)\nReittilennot Helsinki – Auckland/Sydney – Helsinki (välilaskut sekä menossa että paluussa) turistiluokassa\nMajoitus jaetussa kahden hengen huoneessa turistiluokan hotellissa Aucklandissa, saapumisen jälkeen (aamupäivän ajan), sis. aamiaisen\nRisteily 12 yötä jaetussa kahden hengen sisähytissä Norwegian Spirit-aluksella\nMajoitus 1 yö jaetussa kahden hengen huoneessa keskiluokan hotellissa Sydneyssä\nAamiaiset päivinä 3 ja 16\nKahvi, tee ja jäävesi rsiteilyllä\nKaupunkikierros Aucklandissa, puolipäiväretki\nLounaspaketti kaupunkikierroksella Aucklandissa\nBlue Mountains-retki, kokopäivä (sis. lounaan)\nSatamamaksut (n. 305€/hlö)\nHyttikategorioita on useita siisteistä tilavista sisähyteistä upeisiin sviitteihin, joissa on oma parveke. Kaikissa hyteissä on luonnollisesti oma kylpyhuone/wc ja kohtuullisesti kaappitilaa ja istumapaikkoja. Hyteissä on parisänky tai kaksi erillistä vuodetta. Jos haluat tilata sviitin, kerro toiveestasi Albatros Travelin asiakaspalvelijalle ja kysy hintaa.\nSisähytti kategoriassa IB\nSisähytti. Kaksi erillistä vuodetta tai parivuode.\nUlkohytti kategoriassa OB\nUlkohytti, jossa iso ikkuna. Kaksi erillistä vuodetta tai parivuode.\nParvekkeellinen ulkohytti kategoriassa BB\nUlkohytti, jossa oma parveke. Hyteissä on iso lattiasta kattoon ulottuva ikkuna ja kaksi erillistä vuodetta tai parivuode.\nUseimpina iltoina laivalla riittää mukavat ja siistit vaatteet. Miehet voivat pukeutua esimerkiksi housuihin ja paitaan/pikeepaitaan. Naiset puolestaan esimerkiksi mekkoon, hameeseen, housuihin ja puseroon.\nJos haluat osallistua laivan gaalaillalliselle, pakkaa mukaan juhlavampi asu: miehille puku ja solmio ja naisille cocktail- tai iltapuku. Viikon risteilyllä on yleensä 1-2 tilaisuutta, joihin pukeudutaan juhlavammin. Illan pukukoodin näet laivan lehdestä. Heille, jotka eivät halua osallistua gaalaillalliselle, päivällinen on tarjolla laivan seisovasta pöydästä. Farkkuja, sortseja ja t-paitaa ei hyväksytä ravintoloissa klo 17.30 jälkeen. Ravintoloihin ei mennä myöskään uima-asussa.\nLämpimissä maissa matkustettaessa kevyet puuvillavaatteet ovat suositeltavia, mutta mukaan kannattaa silti varata myös ohut neule tai pusakka, sillä sisätiloissa on usein viileää ilmastoinnin takia. Viileämmässä ilmastossa laukkuun on pakattava riittävästi lämmintä vaatetta. Retkille suosittelemme mukavia jalkineita. Älä unohda myöskään juoksukenkiä ja treenivaatteita jos suunnittelet käyttäväsi laivan kuntoilumahdollisuuksia. Laivalla on käytettävissä maksullinen pesulapalvelu. Muista pakata myös uima-asu, sillä laivassa on uima-allas.\nKannattaa pakata mukaan pienehkö reppu tai kassi retkiä ja niitä matkapäiviä varten, joina näet matkatavarasi seuraavan kerran vasta illalla. Omia pyyhkeitä ei tarvita.\nHuomaathan, että hedelmien ja muiden elintarvikkeiden tuontia koskevat tullimääräykset ovat Australiassa hyvin tiukat. Selvittämättömistä elintarvikkeista saa maahan tullessa 500 Australian dollarin suuruisen sakon, joka maksetaan käteisellä. Määräykset koskevat myös lennolta tai välilaskukentältä mukaan otettuja elintarvikkeita.\nKesävaatteita Neule/kevyt tuulitakki\nHyvät kävelykengät tai urheilusandaalit\nUima-asu (omia pyyhkeitä ei tarvita)\nAurinkorasvaa korkealla suojakertoimella, aurinkohattu ja aurinkolasit\nSydneyssä kello on seitsemän tuntia edellä Suomen aikaa.\nAucklandissa kello on yhdeksän tuntia edellä Suomen aikaa.\nKun matkustetaan nopeasti monien aikavyöhykkeiden yli, kehon on usein vaikea sopeutua uuteen päivärytmiin. Sitä kutsutaan jetlagiksi eli aikaerorasitukseksi. Voit minimoida aikaerorasituksen vaikutuksen yrittämällä elää uudessa rytmissä heti saavuttuasi.\nVoit jo lennolla asettaa kellon määränpään aikaan. Näin voit paremmin totuttaa kehoasi uuteen päivärytmiin matkan aikana.\nVarustamolla on oikeus muuttaa matkaohjelman aikataulua ja satamakäyntejä. Yleensä muutoksia satamakäynneissä on hyvin vähän, mutta yksittäisiä pieniä aikataulumuutoksia tapahtuu lähes kaikilla matkoilla, joilla ollaan tuulen ja sään armoilla. Olemme kuitenkin halunneet merkitä aikataulun ohjelmaan, sillä se antaa hyvän kuvan siitä, kuinka paljon aikaa on käytettävissä merellä/maissa.\nNZeTA – sähköinen matkustuslupa Uuteen-Seelantiin\nMatkustusluvan hinta on n. 12 NZD (n. 7 €) ja lupa on voimassa 2 vuotta.\nMatkustuslupaa voi hakea myös sovelluksen kautta (App Store tai Google Play). Matkustusluvan hinta on tällöin n. 9 NZD (n. 5 €).\nSamalla kun saat matkustusluvan, sinua pyydetään suorittamaan IVL-maksu (International Visitor Conservation and Tourism Levy). Maksu ohjataan Uuden Seelannin luonnon suojelemiseen. IVL-maksu on noin 35 NZD (noin 20 €).\n23NZROC03BFI2501 | 21:21:49 | 0.41 | fi-FI | NMT-WEB-119


Energiapuubarometri – Lapin yksityismetsänomistajat energiapuun tuottajina - Theseus\nLaitamaa, Anni (2013)\nTutkimuksen tavoitteena on selvittää Lappilaisten yksityismetsänomistajien suhtautumista energiapuun tuotantoon ja käyttöön, energiapuun myyntiin vaikuttavia tekijöitä sekä halukkuutta tarjota energiapuuta myyntiin. Lisäksi tutkimuksella kartoitetaan metsänomistajien tiedontarvetta energiapuuasioissa.\nTutkimuksen aineisto kerättiin postikyselynä syksyllä 2012. Otokseen kuului 400 lappilaista yksityismetsänomistajaa ja näistä kyselyyn vastasi 136. Vastausprosentiksi muodostui 34 prosenttia. Tutkimuksen aineisto analysoitiin tilastollisella SPSS – ohjelmalla, jonka avulla laadittiin myös kuvaajat ja ristiintaulukoinnit.\nLapin yksityismetsänomistajat suhtautuvat energiapuunkäyttöön hyvin myönteisesti. Energiapuunkorjuun tärkeimpinä etuina nähdään metsänomistajan paremmat puuntuotantomahdollisuudet sekä metsänhoidolliset edut. Lapin metsänomistajien energiapuutietoudessa on selvästi parantamisen varaa. Erityisesti energiapuun tukiasioihin halutaan saada selvennystä. Metsänomistajat haluavat saada tietoa energiapuuasioista mieluiten metsäalan toimijoiden kautta sekä julkaisuista.\nLähestulkoon kolmannes kyselyyn vastanneista on myynyt energiapuuta. Energiapuun myynnin aktiivisuuteen vaikuttavat eniten metsänomistajan ikä ja metsälön koko. Riittävä tietämys energiapuuasioista on merkittävä energiapuukauppaa aktivoiva tekijä. Voimassa olevalla metsätaloussuunnitelmalla on myös energiapuun myyntiin ohjaava vaikutus.


Vegaaninen raparperimurupiiras | Reseptit | Kinuskikissa | Reseptit\nKategoria: Heinäkuun piirakkatempaus, Helpot ja nopeat, Kesä, Makeat piirakat Nähty 1178 kertaa\nVaikka raparperipiirakka kuuluu kesän parhaimpiin leivonnaisiin, tämä oli ensimmäinen kerta kun sitä itse leivoin. Suorastaan käsittämätöntä, pohdin leipoessani. Joka kesä olen kuitenkin jonkun toisen tekemällä piirakalla päässyt herkuttelemaan, joten olen ollut tietoinen siitä, millaisesta herkusta on parhaimmillaan kysymys, mutta koskaan en ole useista aikomuksista huolimatta päässyt itse leipomaan. Nyt kuitenkin sain pappani mökin raparperipenkistä muutaman raparperinvarren, joten ryhdyin heti etsimään sopivaa reseptiä. Herkullisen oloinen resepti löytyikin siskoni vinkkaamana täältä: http://urbaanivegenda.blogspot.fi/2016/06/vegaaninen-raparperi-murupiirakka.html. Alkuperäisessä reseptissä oli käytetty 24 cm:n piirakkavuokaa, mutta minä leivoin piiraan Kinuskikissan suorakaiteen muotoiseen piirakkavuokaan. Alla olevaan reseptiin olen siis kirjannut tuohon vuokaan sovitetut ainesmäärät. Tein myös omia pieniä lisäyksiä/muunnoksia, jotka olen merkinnyt sulkuihin. Koska piirakka on vegaaninen, se on luonnollisestikin myös maidoton ja kananmunaton. Se sopii siis myös niille, joille nämä ruoka-aineet aiheuttavat allergiaoireita. Maistelijoiden mukaan vegaanisuus ei vaikuttanut millään tavalla negatiivisesti piirakan makuun, ehkä jopa päin vastoin. Pohja sisälsi omenasosetta ja soijajogurttia, jotka ovat vegaanisissa leivonnaisissa melko tyypillisiä kananmunankorvikkeita ja tekevät rakenteesta ihanan pehmeän. Tämän tekemiseen ei myöskään kulunut paljon aikaa ja työvaiheet olivat helppoja ja mutkattomia. Suosittelen kaikille, riippumatta siitä, noudatatko erikoisruokavaliota!\n1/3 dl omenasosetta\n1,3 dl maustamatonta soijajogurttia\n1,5 tl vaniljasokeria ( käytin 3/4 tl vaniljajauhetta)\n1/3 dl maidotonta margariinia\n1 dl vehnäjauhoja (laitoin noin 2/3 dl vehnäjauhoja ja 1/3 dl mantelijauhetta)\n(noin 1 rkl kanelisokeria)\nPilko raparperit pieniksi paloiksi ja valmista muruseos sekoittamalla vehnäjauhot ja sokeri ja nyppimällä margariini niiden joukkoon.\nSekoita pohjan omenasose, rypsiöljy ja soijajogurtti kulhossa. Sekoita toisessa kulhossa pohjan kuivat aineet keskenään. Lisää kuivat aineet jogurttiseokseen ja sekoita taikina tasaiseksi.\nLevitä taikina voideltuun piirakkavuokaan. Ripottele taikinan päälle raparperipalat ja muruseos. (ripottele vielä pinnalle halutessasi kanelisokeria.)\nPaista 175 asteisessa uunissa noin 40-50 minuuttia. Tarjoa piirakka lämpimänä tai kylmänä (vegaanisen) vaniljakastikkeen tai jäätelön kanssa.\nKiitos Maris! Murukerros tosiaan oli runsas ja parempi niin :)Lautaset ovat kirpputorilöytöjä. Kahta samanlaista ei ole, mutta onhan hauskempaa, kun jokaisella syöjällä on erilainen lautanen.\nNäyttääpä houkuttelevalta tuo runsas murukerros piirakan päällä. 😊 Mantelijauho sopiikin siihen varmasti oikein mukavasti. Rapsakka muru ja pehmeä pohja on hyvä yhdistelmä.\nOnpa sinulla ihana kokoelma erilaisia asettilautasia. Siinä onkin miettimistä, minkä kauniin lautasen piirakkapalan alle valitsee. 😊


Kuntatalous sote-uudistuksen kourissa – kuusi suurinta kaupunkia arvioivat vaikutuksia seminaarissa pe 12.3. - Ajankohtaista - Päätöksenteko ja hallinto - Päätöksenteko ja hallinto - Oulun kaupunki\nKuntatalous sote-uudistuksen kourissa – kuusi suurinta kaupunkia arvioivat vaikutuksia seminaarissa pe 12.3.\nMillainen on kuntien taloudellinen tilanne sote-uudistuksen jälkeen? Tähän pureudutaan Helsingin, Espoon, Vantaan, Turun, Tampereen ja Oulun kaupunkien järjestämässä seminaarissa perjantaina 12. maaliskuuta klo 13 alkaen. Seminaari on avoin kaikille, ja sitä voi seurata verkko-osoitteessa helsinkikanava.fi.\nSeuraa seminaaria Helsinki-kanavalta (helsinkikanava.fi) perjantaina 12.3. klo 13 alkaen ja keskustele somessa hashtagilla #kuutostentalousseminaari.


Jenskapoon askelissa: kirje joulupukille\nTässä olis nyt sitten jotain, mitä toivon joulupukilta. Nää kaikki on melko hintavia toiveita, mutta ainahan sitä voi haluta kaikkee. :D Aika paljon tossa semmosia, joita sitte tarttisin tulevassa omassa kämpässä...noita kyllä saa varmaan ihan kivasti ylioppilasjuhlissakin (jos semmoset tulee). Mutta joka tapauksessa, näistä tykkään!\nTykkään kaikesta muumiaiheisista jutuista. Nää pussilakasetit on sulosia! Toki mulle käy monet muutkin, varsinkin ruskean/beigen/harmaan/pinkin sävyiset. Ois ihanaa antaa tollaset petivaatteet, kun kaverit tulee joskus yökyläileen. :)\nPyyhkeet on toinen juttu, mihin aion satsata. Muumipyyhkeet on tosi ihania ja melkein kaikki marimekon. Mulla onkin jo aika paljon käsipyyhkeitä, joten kylpypyyhkeet tulis tarpeeseen. Oon ihan rakastunu noihin lemmikkimuumin käsipyyhkeisiin (vasemmalla alhaalla).\nOon aatellu alkaa kerään noita savonian aterimia, koska ne on ihan tollaset perus hyvät. Ne taitaa olla jops halvimmasta päästäkin, vaikka silti ihan liian kalliita. :D Aalto-lasit on myös yksinkertaisen kauniita.\nTeema on mun sarja. Mulla on muumimukeja tosi paljon ja ne on just tota teema-sarjaa, joten sopis sitten hyvin yhteen. En oikein osaa päättää, mitä väriä alkaisin kerään. Valkosta ainakin, koska se käy ihan kaikkien kanssa, mutta tykkään tosi paljon tosta helmenharmaasta myös ja turkoosikin olis kiva piristys. Mulla on yks limenvihree lautanen, mutta niitä ei vissiin tehä enää, joten se ei voi olla vaihtoehtona.\nSitten tarttisin jonkunsortin aluslakan. Tässä nyt muutama suosittu ja hyvä vaihtoehto, mutta toki muutkin käy.\nMuutamia lempikorujani. Nomination mulla onkin jo, mutta siihen on aina kiva saada uusia palasia ja vielä tilaa löytyy. Pandora on toinen koru, joka mulla on olemassa...mutta se huutaa lisää yksittäisiä koruja. :D Snö-korut on aivan älyttömän ihania! Tossa korvikset ja rannekoru, jotka miellyttävät silmääni, mutta niillä on paljon muitakin.\nNää kaikki on tämmösiä oikein unelmalahjoja, joita en edes odota välttämättä saavani, mutta oli kiva tehä tämmönen. Kirjottakaa tekin ihmeessä joulupukille jo kirjettä! :)\nLähettänyt jepa klo 16.42\nTui Tui 1. joulukuuta 2012 klo 17.29\nIhania, tarpeellisia lahjatoiveita :)\nMeillä on kanssa astiastona Teemaa, ruskeaa ja turkoosia. JA myöskin muumimukeja löytyy parisenkymmentä kappaletta ;)\njepa 1. joulukuuta 2012 klo 23.47\njuuu no ihan kivasti teilläkin sit noita muumimukeja :D


Hotel Mediterraneo Carihuela - Torremolinos, alk. 35 €: Löydä parhaat tarjoukset | momondo\nCalle Carmen, 43, 29620 Torremolinos, Andalusia\nTietoja: Hotel Mediterraneo Carihuela, Torremolinos\nHotelli tarjoaa 3-tähden asumista kuten myös lastenhoitopalveluja, lentokenttäkuljetuksen ja 24-tunnin vastaanoton. Se tarjoaa vieraille myös pyykinpesumahdollisuuksia, matkatavarasäilytyksen ja pyöränvuokrauksen.Hotelli tarjoaa runsaasti palveluita majoitusasiakkaiden käyttöön, kuten esimerkiksi kassakaapin, terassin ja lippupalvelun. Siellä on pysäköintialue paikan ulkopuolella tarjolla niille asiakkaille, jotka matkustavat autolla. Liikekeskus, hissi ja retki- ja matkailuneuvonta ovat myös saatavilla.Hotellin yksittäisestä huoneesta löytyy jääkaappi ja kaikki tarvittava mukavaa oleskelua varten.\nHotel Mediterraneo Carihuela valokuvat\nHotel Mediterraneo Carihuela huonehinnat ja tarjoukset\nHaemme tärkeimmiltä varaussivustoilta ja yksittäisiltä hotellien nettisivustoilta, jotta voit vertailla Hotel Mediterraneo Carihuela huoneiden parhaita tarjouksia.\nyhteensä 38 €ebookers.fi\nNähtävyydet lähellä Hotel Mediterraneo Carihuela\nHotel Mediterraneo Carihuela osoite: Calle Carmen, 43, 29620 Torremolinos, Andalusia\nTorremolinos City Centre1,4 km\nPlaya El Bajondillo1,4 km\nTaj Grill13,1 km\nHotel Mediterraneo Carihuela arvostelut\nHotel Mediterraneo Carihuela huonevarauksen tiedot\nKuinka hotelli Hotel Mediterraneo Carihuela vertautuu muihin 3-tähden hotellleihin kaupungissa Torremolinos?\nHotel Mediterraneo Carihuela on 65 € halvempi kuin 3-tähden hotelli keskimäärin kaupungissa Torremolinos. Yö hotellissa Hotel Mediterraneo Carihuela maksaa yleensä 37 €.\nKuinka kaukana majoituspaikka Hotel Mediterraneo Carihuela on Málaga nähtävyydestä?\nHotel Mediterraneo Carihuela on 6,7 km päässä Málaga hotellilta. Ajomatka hotellilta Hotel Mediterraneo Carihuela kentälle Málaga on yleensä 12min. Voit tarvittaessa seurata liikenteen kehittymistä lähellä majoituspaikkaasi jos olet huolissasi ajan riittävyydestä.\nMiten pääset sujuvasti majoituspaikasta Hotel Mediterraneo Carihuela kentälle Málaga?\nErittäin suosittu vaihtoehto matkustajille, jotka yöpyvät hotellissa Hotel Mediterraneo Carihuela on ottaa taksi tai käyttää kimppakyytipalvelua lähimmiltä kentältä Málaga suoraan hotellille.\nOnko majoituspaikassa Hotel Mediterraneo Carihuela mahdollista syödä?\nHotellissa Hotel Mediterraneo Carihuela on ravintola, jota hotellivieraat voivat käyttää. Voit istua alas ravintolaan tai tilata ruokaa mukaan. Soita vastaanottoon numeroon +34 952 381 452 tarkistaaksesi aukioloajat.\nLöytyykö majoituspaikasta Hotel Mediterraneo Carihuela uima-allasta?\nTällä hetkellä datamme näyttää, että majoituspaikassa Hotel Mediterraneo Carihuela ei ole uima-allasta. Muutokset tarjottuihin palveluihin voivat kuitenkin olla mahdollisia. Saadaksesi varmasti ajankohtaista tietoa, soita suoraan majoituspaikkaan numeroon +34 952 381 452.\nMikä on hotellin Hotel Mediterraneo Carihuela puhelinnumero?\nSaat yhteyttä majoituspaikkaan soittamalla numeroon +34 952 381 452.\nTarjoaako Hotel Mediterraneo Carihuela WiFi-internetyhteyden?\nKyllä, Hotel Mediterraneo Carihuela hotellissa on WiFi-internetyhteys hotellivieraiden käytettävissä.\nAv De Isabel Manoja, 9, Torremolinos, Andalusia


Tilapäisasumisen vaihtoehdot ovat kaverin olohuone, puuduttava hotelliasuminen tai valmiiksi varustettu koti koko perheelle. Minkä niistä valitset?\n– Monessa tilanteessa hyvinvarustettu tilapäisasunto on mukavampi vaihtoehto kuin hotellihuone, toteavat Kotimaailman johtajat Vesa Kauppila ja Aaro Simell.\n– Tämä korostuu erityisesti vahinkotilanteissa: kodin vesi- tai muu remonttia vaativa vahinko aiheuttaa luonnollisesti kovaa stressiä, jolloin huolia ei enää pidä lisätä tilapäisasumisen ratkaisujen etsinnällä.\nMyös yrityksillä on tarpeita tilapäisvuokraukseen. Esimerkiksi projektityöntekijät ja määräaikaisesti palkatut asiantuntijat viihtyvät paremmin kodinomaisessa ympäristössä kuin hotelleissa. Kun asumishuolia ei ole, työtyytyväisyys, tehokkuus ja motivaatio pysyvät korkealla.\n– Meiltä Kotimaailmasta löytyy täydellisesti varustettuja, erikokoisia koteja kaikkiin tarpeisiin, toteaa Kauppila.\n– Näin työntekijät tai yksityishenkilöt voivat viettää normaalia arkea kodinomaisessa ympäristössä, josta löytyy kaikki liinavaatteita ja astioita myöten – vain hammasharja on syytä tuoda itse.\n– Pyrimme tekemään tilapäisen asumisen helpoksi asiakkaalle. Vahinkotapauksissa hoidamme tarvittaessa jopa paperisodan asiakkaan puolesta vakuutusyhtiön kanssa. Tämä vähentää asiakkaan vaivaa elämäntilanteessa, jossa muutenkin riittää draamaa.\nKotimaailma on 12-vuotias yrittäjävetoinen franchising-ketju.\nLämmintä yrittäjähenkeä ympäristöystävällisesti\nKotimaailma pyörii yrittäjävetoisesti jo 18 paikkakunnalla Suomessa.\n– Yrittäjyys takaa laadukkaan ja joustavan asiakaspalvelun. Nopea reagointimme asiakkaan tarpeisiin on Kotimaailmassa yksi ylpeyden aihe.\n– Asuntomme sijaitsevat aina lähellä keskustaa hyvien liikenneyhteyksien varrella. Laatu pidetään hyvänä ja varustetaso on tarkkaan standardoitu. Myös ympäristö otetaan ketjussa huomioon: Kotimaailman käyttöönottamassa vihreässä standardissa sitoudumme muun muassa uusiutuvan energian käyttöön, ympäristömerkittyjen tuotteiden suosimiseen sekä tehostettuun kierrätykseen, toteaa Simell.


Kurkistus työryhmätyöskentelyyn, LAPE-ydintyöryhmä 20.4.2021 - E-P soteuudistus\nKurkistus työryhmätyöskentelyyn, LAPE-ydintyöryhmä 20.4.2021\nLAPE -Ydintyöryhmän jäsenien tehtävänä on LAPE (lasten, nuorten ja perheiden) asioiden valmistelu ja kokoaminen Etelä-Pohjanmaan maakunnalliselle laajalle LAPE -ryhmälle. Jäsenillä tulee olla mahdollisuus päättää asioista ja taloudesta. Ydintyöryhmän kokoonpanossa huomioidaan monialainen osaaminen sivistys-, sosiaali- ja terveystoimialoilta sekä muilta LAPE-toimijoilta.\n20.4.2021 kokoontui LAPE-ydintyöryhmän 12 jäsentä pohtimaan erityistason palveluiden tuomista perustasolle, mukaan lukien konsultaatiot ja etävastaanotto. Jäsenet saivat ensin kirjata Innoduel-työkaluun mitä erityistason palveluita he toivovat tuotavan perustasolle. Ydintyöryhmän jäsenet arvottivat nämä palvelut Innoduelissa. Tulokseksi saatiin lista asioista, joihin halutaan pureutua. Listakärjiksi nousivat lasten ja nuorten psykiatriset palvelut, lastenlääkärien palvelut sekä lastensuojelu perustasolla.\nKeskusteltiin saaduista tuloksista sekä siitä miten edetään. Keskusteluissa nousi esiin yhteinen tahtotila erityispalvelujen viemisestä tarpeen tullen perustasolle. Todettiin, että matalan tuen palveluiden kehittäminen, varhaisen vaiheen palvelut ja kiireellisiin tarpeisiin vastaaminen jo vauvaperheistä lähtien on tärkeää. Todettiin myös, että erityispalveluita perustasolle tuotaessa huomioidaan myös moniammatillisuus ja monitoimijaisuus. Myös digitaalisuus ja sähköiset palvelut ovat merkittävässä osassa etäpalveluissa ja konsultaatiotoiminnassa.\nNäillä eväillä lähdetään viemään tätä kokonaisuutta eteenpäin Tulevaisuuden sote-keskus – hankkeessa. Tämän kokouksen tuloksia tullaan esittelemään maakunnan laajan LAPE-ryhmän kokouksessa 5.5.2021.


Jovelan talopäiväkirja: Talven kynnyksellä\nTällä viikolla sateet vaihtuivat pakkasöihin, harmaan usvainen maisema kirkkaan siniseen taivaaseen ja saunavedet otettiin saavista pitkästä aikaa ohkaisen jääkannen alta ❄\nPerjantaiaamuna maailma näytti siltä kun keijut olisivat tanssineet yöllä pitkin puutarhaa sokeroiden kaikki yrtit, kukat, lehdet ja korret. Meidän nukkuessamme lämpimissä vällyissämme koko puutarha oli peittynyt kevyeen huuraan ja aamulla sadevesisaavin pinnalla oli ohut kerros jäätä, joka rikkoutui ensimmäisestä kosketuksesta. Mutta siinä se kumminkin taas oli, huura, ja vesisaavin jäätynyt pinta, pakasteherneiksi muuttuneet palot herneverkolla ja kukat, joista ei enää ehtinyt tulla herneitä - kaikki julistamassa, että talvi on tulossa.\nPerjantaiaamun maailma oli kuulaan raikas, hiljainen ja kaunis. Ruusulan jäätyneet damaskonruusut kuin fiinisti kandeeratut kakkukoristeet. Kierrellessäni varpaat kipristellen sukattomissa kengissäni pitkin puutarhaa, mietin millaiselta maailma tällaisina aamuina näytti ennen meitä? Silloin ennen, kun ei ollut niin paljon melua, keinovaloja, muunneltua aikaa ja esituotettua elämänrytmiä? Luulen, että ihmiset ihastelivat aivan samoja asioita, näitä luonnon kauniita hetkiä, nyt ja silloin. Nykyään vaan ei kaikilla ole siihen mahdollisuuksia tai aikakaan, kuten ennen oli.\nPidän valtavasti juuri näistä päivistä kun syksy ja talvi kohtaavat toisen tullessa, toisen mennessä. Luonto tekee sen kauniisti. Vuodenaikojen vaihtelussa on jotain voimakasta ja vapauttavaa, tapahtuu se mihin suuntaan tahansa. Keväällä taittuu talven selkä, kylmyys antaa periksi ja lämpö nostaa kaiken kukoistukseen. Sitten saapuukin kesä, kypsä ja mehukas, kunnes syksy riisuu kesän paljaaksi talvelle karnevaaleissa, joka muuttaa kaiken raikkaan kirpeäksi saapuessaan.\nTalvea kohti elämänrytmi muuttuu hitaammaksi meillä ihmisillä ja luonnon otuksilla. Täällä meillä pöllö huhuilee yksin yön solistina, tähdet tuikkivat kirkkaimmillaan ja peurat kulkevat laiskasti pellon laitaa mutustellen pystyyn jäänyttä viljaa ja kortta. Kaikki tapahtuu hitaammin ja laiskemmin. Ei hukata energiaa. Vain linnuilla tuntuu olevan kiire lintulaudalla. Aaamunkoitosta iltahämärään ne pyrähtelevät uudelleen ja uudelleen lintulaudalle ja pois saalis nokassaan. Rohkeimmat aterioivat muista piittaamatta, reteästi appeen äärellä. Eilen tehtiin jo viikkotäydennystä böördikahvilaan täyttämällä lintulaudan talo siemenillä ja pähkinöillä. Ensimmäinen lintu ei malttanut odottaa, että poistumme böördikahvilalta, vaan lehahti paikalle meistä piittaamatta. Lintulaudalla on koko ajan lintuja, useita samaan aikaan.\nMonenmoista pientä ja suurta tassua ja kaviota jättää jälkiään maahan, vaikkei kaikkia taivaltajia jokaisella vierailukerralla näkisikään. Joku oli käynyt kaivamassa keittiökompostilaatikkoakin, kettu ehkä, vai supiko siellä oli hääräillyt? Koirilla onkin aamuisin kova kiire nuuskuttaa öisten kulkijoiden jättämät jäljet.\nYrttilään jäi korjaamatonta satoa, osin tarkoituksella ja pieni osa koska ei ehditty saada kaikkia kuivumaan ennätysrunsaasta sadosta. Vaan ei haittaa! Jos itselläsi on käynyt samoin, niin nipsaise jäätyneet yrtit aamusella ennen kun aurinko ehtii ne sulattaa ja laita yrtit suoraan pakkaseen! Siinä on luontoäiti hoitanut esipakastuksen puolestasi!\nTaloissa ovet ja ikkunat suljetaan, puetaan lämmintä ihmisnahan päälle ja iloitaan ensimmäisistä glögeistä kaupan hyllyillä, alennusmyynneissä myymättä jääneiden hyttyskarkoitteiden siirryttyä varaston puolelle. Kesäpesula on suljettu, pulsaattori siirretty sisälle. Vielä pari viikkoa sitten pyykkäsimme omalla terassilla ja lämpömittari oli kesälukemissa siinä auringon alla. Niin nopeasti lämpö katoaa sitten kun on kadotakseen. Täällä maalla savupiipuista nousee taivaalle kimurtelevia viestejä jotka kertovat, että sisällä on lämmin. Talvimatto, villasukka, palava kynttilä ja lämmin uunin kylki. Kaikki kertovat talven saapuvan ja lämmön siirtyneen ulkoa sisälle. Tänään pitää laitella vielä puutarhaa talviteloille. Nostaa porkkanaa ja palsternakkaa, peittää ruusuja ja leikata yliaikaiset maa-artisokan varret alas. Jovelan puutarhan satokausi 2017 on ohi. Polku saunalle on kuurassa, portti ja sen kyltti on kuurassa ja mustan terassin kansikin on kuurassa. Puutarhan on aika käydä talviunille.\nSatokausi 2017 lyhyesti\nOlipa satokaudesta iloa tänäkin vuonna, vaikka kesä oli niin oikukas. Uusia perunalajikkeita kokeiltiin ja niin hyviksi todettiin, että ensi kesälle niitä laitetaan kasvamaan uudelleen. Meillä oli juhannuksena omat perunat lautasella ja Timo-lajike oli satoisa kautta kesän aina syksyyn saakka. Blue Congo (tässä yksi satokuva), eli lila/sininen peruna oli hyvää ja satoisa, kuten Rote Emmalie (tässä yksi satokuva), vahvan fuksian pinkki perunakin. Kaikki kolme ovat listoilla vuodelle 2018.\nLilapalkohernettä, punasipulia ja porkkanaa tuli tavalliseen tapaan runsaasti, mutta palsternakka jäi pieneksi. Yrttejä ja seitsemän sortin tomaattia tuli valtavasti. Meillä on varmaan pari kuukautta ollut kulhollinen tomaattia pöydällä jatkuvasti ja sieltä ollaan tomaatteja syöty monella tavalla, myös ihan napsimalla suihin, koska tomaatit ovat olleet niin hyviä. Yksi tämän vuoden suosikeista tomaattilassa oli ehdottomasti Musta tryffeli -niminen tomaatti. Todella herkullinen!\nYrttejä tuli tänä vuonna niin paljon, ettei mitkään orret meillä vetäneet, joten yrttiä on myös annettu pois. Keväällä istutetut vadelmat eivät odotetusti tehneet vielä satoa sanan varsinaisessa merkityksessä, mutta ne Glen Amble -puutarhavadelmat, jotka kypsyivät sadoksi saakka, olivat valtavan suuria, makeita ja maukkaita. Oikeita supervadelmia! Noin muuten pihan marjasato oli hyvä, mutta mesimarjat eivät onnistuneet ja kuivuus tipautti osan pensasmustikoista varvuiltaan ennen aikojaan. Meillä täällä Lounais-Suomessa rannikon reunalla oli muusta Suomesta poiketen sateen suhteen haasteita siinä, että niitä ei juurikaan tullut ja erittäin aurinkoinen keittiöpuutarha kärsi janosta. Muita floppaajia tällä satokaudella oli korumaissi, joka ei edelleenkään ehtinyt tehdä kuin kaksi pienen pientä tähkää, joihin ei ehtinyt kehittyä väriä lainkaan. Samoin kaali floppasi suurilta osin, koska sinne pääsi mutustelijoita. Bataatti vaatii selvästi niin lämpimän ja Suomen olosuhteisiin pidemmän kasvukauden, ettei sekään menestynyt, mutta onhan se hauskaa kokeilla erilaisia juttuja, joista jotkut aina sitten onnistuukin. Piparjuurta ja valkosipulia olisi saanut tulla enemmänkin, mutta molempia tuli kuitenkin riittävästi.\nKokonaisuutena satokausi 2017 oli hyvä. Aina joku floppaa ja toinen yllättää sadon laajudella. Meidän keittiöpuutarhamme ei meitä koko vuotta ruokkisi, mutta tuo kuitenkin syötävää taloon paljon ja omavaraisempi elämä keittiöpuutarhan muodossa on vienyt mennessään. Jos vanhat merkit paikkansa pitävät, joulupyhien aikaan olen jo innoissani ensi vuoden suunnitelmien kanssa ja siemenluetteloita selataan innoissaan. Tänä vuonna tosin olen säilönyt ahkerasti myös siemeniä, joten ihan kaikkia ei tarvitse ostella.\nTuossa juuri eilen otin myskikurpitsan siemenet talteen kun laitoin sunnuntaipaistin lisukkeet makustumaan. Esimakustelua ei tarvitse tehdä, mutta laitoin kuitenkin kylkiäiset muun hääräilyn lomassa paistovalmiuteen tälle sunnuntaille. On muuten silkkaa herkkua tuo kurpitsa-ruusukaali-pekaanipähkinä -paistos ja se sopii juuri tähän vuodenaikaan erinomaisesti mauste- ja makumaailmaltaan.\nKurpitsa kuutioidaan, ruusukaalit puolitetaan ja sekaan heitellään (pecan) pekaanipähkinää. Siirapista (3/4), öljystä (1/4), kanelista ja suolasta (molempia maun mukaan) tehdään makean suolainen seos, jota valutetaan paistoksen päälle ja pelti lykätään uuniin. Paistellaan kypsäksi ja pinta väriä saaneeksi.\nEipä tänne tämän kummempia tällä viikolla. Viikko on mennyt tiiviisti töiden merkeissä ja luonnon ihmeitä ihastellessa. Salin sähköpatterit pitänee tässä lähiaikoina palauttaa kesälomiltaan, mutta onpa se aivan ihmeellistä, että lokukuun lopussa vielä ollaan täysin ilman sähkölämmitystukea salissa. Muuallahan sähköä ei muutenkaan käytetä lämmitykseen ellei ole kireät pakkaset, mutta salissa on vielä tämän talven pakko lämmittää myös sähköllä. Nyt kun yöpakkaset ovat saapuneet, ollaan pärjätty petroolilämmittimellä, joka puhaltelee noin tunnin lämpöä aamuisin ja illalla. Muuten uunien lämpö on levinnyt myös salin puolelle riittävästi.\nTällä kertaa ei ole tarjota kuunnelma- tai äänikirjavinkkiä, mutta kirjoitanpa tähän loppuun teille hieman legendaa rosmariinista, ken mielii kuulla. Taivuttelin eilen lauantaisiivouksen jälkeen pienen rosmariinikranssin tuonne tulvan seinälle. Rosmariinissa on niin ihana tuoksu! Meidän valtavan hyvän yrttisatovuoden myötähän tein loppukesästä meille sen pienen rohtokaapin, mutta yrttisatohekumassa on oltava yksi piikki lihassa ja se on rosmariini, jota en vaan saa onnistumaan, en sisällä, en ulkona. Tein sitten kaupan yrtistä tuollaisen tuoksuvan kranssin.\nRosmariiniin on liitetty hirmuisen suloisia ja hienoja uskomuksia. Antiikin kreikassa rosmariinin uskottiin parantavan muistia. Keskiajalla pahat henget ja sairaudet saatiin karkoitettua rosmariinilla. Häissä morsiamen rosmariiniseppele toi mukanaan ikuisen rakkauden ja uskollisuuden, hautajaisissa taas vainajalle ikuisen elämän. Ehkäpä uskomattomin rosmariiniin liittyvä tarina tulee kuitenkin 1200-1300-luvulta. Tarinan mukaan reumaattisista kivuista kärsinyt 70-vuotias naismonarkki olisi virkistynyt Unkarin vedeksi kutsutun rosmariini-alkoholirohdon myötä niin nuorekkaaksi ja terveeksi, että naapurimaan tuleva kuningaskin kosiskeli häntä avioliittoon. Totta ja tarua, aivan varmasti, mutta kauniita ajatuksia, hieno maku ja ihana tuoksu tällä Neitsyt Marian nimikkorohdoksikin kutsutulla yrtillä. Tehköön tehtävänsä tuolla tuvan seinällä.\nSiispä, hyvää muistia, rakkautta, terveyttä ja pitkää ikää toivottelemelle täältä väärän vänkyrän taloltamme.\nLähettänyt Jovelan Johanna klo 12:40\nTunnisteet: arki Jovelassa, eläimet Jovelassa, keittiöpuutarha, lintukahvila, lämmitys, puutarha, reseptit, syksy\nSanna 22. lokakuuta 2017 klo 13.23\nSunnuntaita sinnekin tupaan ☺ Olipa piristävää löytää blogiisi, satuin vain googlaamaan ideoita sytytyspaloihin..nyt täällä odotellan aina uutta sunnuntaita ja toivotaan pitkiä tarinoita, kiitos niistä ja mukavaa talvenodotusta. Täällä pohjoisessa nautitaan jo lumesta ❄⛄��\nJovelan Johanna 22. lokakuuta 2017 klo 23.29\nKiva kun löysit tiesi tänne :) Sytykkeitä tässä pitäisikin taas tehdä pitkästä aikaa. Alkaa olla se aika vuodesta jo, kun sytykkeille on käyttöä.\nLööpit lupailivat eteläänkin jo lunta, mutta meille vain vesisadetta. Pakkasyöt kuitenkin jo lupaavat talvea, joten joskus se ensilumi tännekin sitten sataa vaikkei kauaa viipyisikään maassa :)\nMaatiaiskanasen Elämää 22. lokakuuta 2017 klo 13.39\nIhania kuvia. Voi miten ihanaa satoa olette saaneet 😊 Upea ruokapaikka linnuille. Itsellänikin jo suunnitteilla lintujen ruokinnan aloitus, mutta ihan vielä en ole joutanut. Mukavaa sunnuntaita sinulle ❤\nJovelan Johanna 22. lokakuuta 2017 klo 23.30\nMe laittelimme hieman etuajassa böördikahvilaan ruokaa ja kova kuhina tuolla lintulaudalla onkin jo ollut :)\nKatja 22. lokakuuta 2017 klo 16.37\nKaunista kuuraa ja siitä sekä lintukahvilasta tuli mieleen että lintujen ruokinta voisi alkaa täälläkin. Vielä on maltettu koska yöpakkasia ei ole ollut.\nJovelan Johanna 22. lokakuuta 2017 klo 23.32\nTäällä tuli yöpakkaset perjantaina kahden yön verran, mutta tänään näyttäisi jäävän yölläkin plussalle. Olisi voinut sen kolmannenkin yön pakastaa, niin olisi saanut koirien ruoat jäädytettyä kuistilla :D Tommonen 10 litran ämpärillinen on niin kivaa pakastaa pusseissa kuistilla ja vaan siirtää jäätyneinä levyinä pakkaseen, mutta eipä auta, plussalla ollaan :D\nAnniK 22. lokakuuta 2017 klo 17.17\nKylläpä onkin kaunis kuva tuosta jäätyneestä ruususta! Myös minä pidän kovasti näistä yöpakkasen suutelemista syysaamuista. Mukavaa eloa ja oloa sinne Jovelaan!\nJovelan Johanna 22. lokakuuta 2017 klo 23.33\nSe oli niin sievä! Harmi kun pakkanen ei tule siten, että pysyisi asteen parin pakkasella kevääseen saakka. Olisi kaunis talvipuutarha koko talven jäätyineine kukkineen :)\nPeikkovilla 22. lokakuuta 2017 klo 17.34\nTosi kauniita kuvia! Ja tuo lintukahvila on aivan upee!! Eilen juuri puhuttiin, että seuraavalla kauppareissulla täytyy ostaa jo siemeniä linnuille. Siitä se ruokintakausi taas lähtee liikkeelle. Paljon olette herkkuja maasta saaneet :) Ja seuraavana vuonna taas uudet kylvökset.\nJovelan Johanna 22. lokakuuta 2017 klo 23.35\nLidlissä ainakin oli juuri tällä viikolla hyviä ja edullisia seoksia, pähkinää, kuorittua auringonkukkaa ja varpuslintujen suosimaa seosta. Meillä kuluu todella paljon siemeniä ja pähkinää talvella, joten hankitaan tarjottavia aina tarjouksesta ja säilötään 10 litran kannellisiin ämpäreihin. Niistä on kätevää lapata lintulaudan mökki aina täyteen, kun ruoka alkaa loppua :)\nRantsun Satu Rantsu 22. lokakuuta 2017 klo 17.57\nIhanan herkkiä kuvia! Oletkos kokeillut koskaan istuttaa valkosipuleita jo syksyllä? Itse istutan aina syksyllä samanmoisiin lavoihin kuin mitä sinullakin on ja peittelen heinäsilpulla tai syksyn lehdillä. Näin kasvukausi alkaa jo varhain keväällä ja loppukesästä saa jo korjata satoa.\nJovelan Johanna 22. lokakuuta 2017 klo 23.37\nArvaa vaan :D Ihan joka vuosi ja taas kävi niin, että se viimeinen mahdollisuus meni ohi, kun routa ehti jo maahan ja viimeiset korjattiin laatikoista pois vasta tovi sitten. Täällä oli vielä takakesä (takatalven vastapari) pari viikkoa sitten, kun lämmöt oli parinkympin pinnassa. Mansikat alkoi kukkia uudelleen ja yrit puski uutta. No, jos ensi vuonna sitten :D Keväällä me laitetaan valkosipulit ajoissa maahan, koska kasvatuslaatikoiden pohjalle tehdään olkipohja ja laatikoiden päälle saa pleksit. Se tuntui aikaistavan satokautta huomattavasti tänä kesänä :)\nKivimäen emäntä 22. lokakuuta 2017 klo 18.34\nKauniita huurrekuvia! Meilläkin alkavat juurekset olla jo kaikki kellarissa. Hyvä muistutus, että linnuilla alkaa talviruokintakausi! :)\nJovelan Johanna 22. lokakuuta 2017 klo 23.39\nTuossa eilen kun ajeltiin kaupoille ja takaisin, monen pellon laidalla oli juurikaskekoja, joten on tainnut monella olla samat puuhat näinä päivinä, pihalla ja pelloilla. Me nostettiin tänään viimeiset porkkanat ja pinkit perunat. Ensi viikolla vielä maa-artisokkaa, mutta sitten se alkaakin olla tämä satovuosi tässä.\nSari ryytimaalla 22. lokakuuta 2017 klo 19.01\nIhana kuva böödikahvilaan avautumista odottavasta tiaisesta! Niin mielellään lintuja ruokkisin, mutta rottapopulaation takia täällä kaupingin laitamilla ei ole mahdollista.\nTänään nappasin ruoan koristeeksi tuoretta persiljaa auringonkukan juurelta ja avot kun maistui vahvalta ja hyvältä. Vaikka pakkanen oli jo toista yötä nipistellyt.\nIhania syyspäiviä sinne Jovelan tuvan lämpöön!\nJovelan Johanna 22. lokakuuta 2017 klo 23.41\nBöördikahvilalla ollaan ruokailtu jo 2 viikkoa, mutta eilen piti jo täyttää lintulaudan siementalo, kun tuntuu tuolla asioivan oman kylän ja naarurivaarankin linnut. On siellä sellainen kuhina päivisin päällä :D\nJotkut yrtithän suorastaan jalostuvat kun pakkanen puraisee niitä. Tänään napsuttelin iisoppeja tuoksuyrteiksi tupaan ja niiden tuoksu oli suorastaan huumaava! Toiset sitten nuupahtaa heti. Basilika ei ainakaan yhtään tykkää kylmästä.\nStella ja Minimökin muodonmuutos 23. lokakuuta 2017 klo 12.40\nEnsiajatus pakkasöistä oli että apua, en ole valmis, kaikki jäässä, katastrofi, hommat jää kesken, sitten heti seuraavana tulee ilo. Neljä vuodenaikaa on ihan mahtava juttu ja jokaisessa on niin paljon kauneutta.\nJovelan Johanna 25. lokakuuta 2017 klo 19.23\nMiten onkin, että se aika tuntuu joka vuosi loppuvan vähän kesken syksyllä ennen talvea :D Täällä ihan sama juttu, mutta kummasti sitten kuitenkin selviää, vaikka vähän jäisikin kesken ;)\nAikajanahakemisto lokakuuta 2018 (2) syyskuuta 2018 (5) elokuuta 2018 (2) kesäkuuta 2018 (1) toukokuuta 2018 (1) huhtikuuta 2018 (2) maaliskuuta 2018 (3) helmikuuta 2018 (4) tammikuuta 2018 (1) joulukuuta 2017 (1) marraskuuta 2017 (3) lokakuuta 2017 (4) syyskuuta 2017 (3) elokuuta 2017 (6) heinäkuuta 2017 (2) toukokuuta 2017 (1) huhtikuuta 2017 (1) maaliskuuta 2017 (2) helmikuuta 2017 (2) tammikuuta 2017 (3) joulukuuta 2016 (1) marraskuuta 2016 (4) lokakuuta 2016 (6) syyskuuta 2016 (2) elokuuta 2016 (6) heinäkuuta 2016 (6) kesäkuuta 2016 (5) toukokuuta 2016 (5) huhtikuuta 2016 (5) maaliskuuta 2016 (7) helmikuuta 2016 (4) tammikuuta 2016 (3) joulukuuta 2015 (4) marraskuuta 2015 (5) lokakuuta 2015 (9) syyskuuta 2015 (6) elokuuta 2015 (7) heinäkuuta 2015 (11) kesäkuuta 2015 (9) toukokuuta 2015 (7) huhtikuuta 2015 (13) maaliskuuta 2015 (15) helmikuuta 2015 (9) tammikuuta 2015 (7) joulukuuta 2014 (10) marraskuuta 2014 (1) lokakuuta 2014 (3) syyskuuta 2014 (7) elokuuta 2014 (18) heinäkuuta 2014 (17) kesäkuuta 2014 (10) toukokuuta 2014 (7) huhtikuuta 2014 (4) maaliskuuta 2014 (9) helmikuuta 2014 (8) tammikuuta 2014 (10) joulukuuta 2013 (8) marraskuuta 2013 (5) lokakuuta 2013 (11) syyskuuta 2013 (12) elokuuta 2013 (13) heinäkuuta 2013 (12) kesäkuuta 2013 (2) toukokuuta 2013 (9) huhtikuuta 2013 (23) maaliskuuta 2013 (30) helmikuuta 2013 (24)\narki Jovelassa (177)\njoulu jovelassa (16)\nJovelan isäntä (16)\nmuuta asiaa (52)\ntuunattua ja itse tehtyä (75)\näänikirjat & kuunnelmat (17)\nSyysvärejä & Edith


Aluevaaliehdokkaan mielipide: Mitä jos kumipyörät ei pyöri | Kainuun Sanomat\nAluevaaliehdokkaan mielipide: Mitä jos kumipyörät ei pyöri\nJulkaistu: 13.1.2022 klo 9:21\nAluevaalit tulevat ja menevät. Lupaan tehdä parhaani niillä resursseilla, jotka ovat olemassa, vastuullisesti, jos tulen valituksi. Äänestäjät päättävät.\nValtion rahoitus on suurin ratkaiseva tekijä, mitä vaalien jälkeen. Hyvinvointiimme vaikuttavat muutkin arkielämän toiminnot, jotka vaativat korjausta.\nTankkausaseman polttoainehinnat hohtavat keltaisena, aamun kipakan pakkasen huurruttaman auton ikkunan läpi. Siis 1,894 tai 1,900 tai tasan 2 euroa! Nämä ovat vaaran enteitä, madon lukuja. Keskustelin kuljetusyrittäjien kanssa noista lukemista. Yrittäjä, joka oli toiminut yli 40 vuotta kuljetusalan yrittäjänä, mietti ja sanoi: nyt liikutaan sen verran liukkaalla jäällä, että sadat kuljetusalan yrittäjät harkitsevat laittavansa pillit pussiin, taloudellisista syistä.\nHän lisäsi toisen vaihtoehdon; nämä polttoainekulut ovat nousseet vuodesta 2020, noin 40 prosenttia heidän yrityksessään.\nMitä se merkitsee? Nämä kulut tulevat lähiaikoina välillisesti kaikkiin kaupan hyllyillä tarjolla oleviin tuotteisiin. Mitä, jos se kauraryyni paketti, jota kaikilla on ollut tähän asti varaa syödä, maksaa huomenna 25 euroa, maitolitra 3,80, leipä 9 euroa, puhumattakaan kahvista, joka nyt jo maksaa mansikoita.\nKuljetusyrittäjä mainitsi vielä sen kolmannen vaihtoehdon, jos ei Suomen hallitus ymmärrä tätä yrittäjien alas ampumista, kokeillaan miten käy, jos kumipyörät lakkaavat pyörimästä? Viikko työn seisausta riittää talvella. Silloin on edessä nälkä ja kylmä. Ei kulje polttoaineet, hake, elintarvikkeet, lääkkeet, vessapaperit, ei mikään. Kauppojen hyllyt varmasti tyhjenevät. Onko meidän huoltovarmuus kunnossa?\nTurpeen alasajo antoi turpiin monelle menestyvälle yrittäjälle, myös kuljetusalan ammattilaisille. Roima polttoaineiden veronkorotus lisää tuskaa. Pakkanen paukkuu nurkissa ja lunta on joka puolella Suomea.\nIlmastonmuutos, se tulee, aivan varmasti, hankkii pieni Suomi sitten sähköautoja, hybridimenopelejä tai lopettaa hengittämisen.\nMaksetaanko me promilleista, ilmastonmuutos myytistä. Kaikki eivät pysty lehdissä vertailemaan; Tauno tankkaa biodieseliä, Pekka lataa sähköä. Jos Lyylillä ei ole varaa kumpaankaan. Silloin käy pöläkkä; autovero kalliimpi, kalliimpaa polttoainetta.\nVähävaraista lyödään. Onko varaa edes lääkkeisiin. Männyn rungostako biodieseliä Kainuussa tankataan? Millä ostetaan hybridi rekat, sähköautot, jos polttoainekulut vievät kansalaisilta ja yrittäjiltä yhä suurimman osan tuloista? Sisukas kansa taipuu, toivottavasti ei katkea.\nJoku Kainuun kansanedustaja sooloilee ammattidiesel hömpällään ja itse ollut päättämässä näistä veroista! Me tavan kansalaiset tarvitsemme myös työmatkalla autoa ja sitä polttoainetta. On ajettava iäkkään vanhuksen luo, jonne ei julkisia kulje.\nSaarikko ja Harakka lupasivat syksyllä, ettei hinnankorotuksia tule syksyn aikana! Joko itse olen dementikko tai ministerit ovat puhuneet lööperiä!\nOnko Suomen huoltovarmuus taattu. Olen varma, että siellä on hyvin paljon langan ohuita heikkoja lenkkejä.\nKajaanin kaupunginvaltuuston pj.\naluevaalit2022 talous liikenne Eila Aavakare\nSotelle lisää kuluja kalliista polttoaineista\nMarinin hallitus nosti polttoaineveroa. Tämä on lisännyt myös Kainuun Soten kustannuksia. Ei Kainuun Soten henkilöstö polkupyörillä liiku paikasta toiseen ! Joten eduskunnassa tehtävät päätökset vaikuttavat myös Kainuun Soteen ja myös äänestäjien valintoihin. Kaksilla rattailla ajamista on väittää, että meidän puolueemme toisi aluevaltuustossa ihan toisin kuin puolue toimii eduskunnassa.\nJäin vielä kaipaamaan aluevaaliehdokkaan kannananottoa:\n-Suomem liittyminen natoon\nAluevaaleissa pitää äänestää hallituspuolueita jotka tekivät viimein uuden soten,kok ja persut ei siihen pystyneet sipilän hallituksessa.\nKainuun hyvinvointialue lakkaa jo tällä vuosikymmenellä\nRajaat siis keskustapuolueen myös pois puolueista joita kannattaa äänestää. Kyseinen hallitus kun oli keskustapuolueen Sipilän johtama ja se ei saanut aikaan sotea.\nMuutenkin näitä hyvinvointi-alueita on nyt aivan liikaa ja Kainuu tulee olemaan ensimmäinen alue joka tullaan lakkauttamaan.\nTaitaa jäädä äänestämättä\nVarakansanedustaja ja persujen kärkihahmo Kainuussa. Nyt tuli täydellinen riman alitus. Ei hajuakaan mistä aluevaltuusto tulee päättämään. Tosin ei paljon poikkea muistakaan ehdolla olevista.\nTähän mennessä ainoat henkilöt, jotka edes jotakin osaamista erityisesti talouden osalta ovat osoitteneet kirjoituksissaan ovat Kuhmolainen Jaakko Kyllönen, Suomussalmelainen Juhani Seppänen ja Kajaanilainen Toivo Sistonen. Lieneekö sattumaa, että taitavat olla kaikki samasta puolueesta.\nTäsmälleen niin.ei haittaa.kun vielä terveyspuolelta löytyisi vastaavia asiantuntevia?\nViime vaalin lupaus\nMissä viipyy vapaaajanasunon lupaukset muuttaa vakituiseksi asunoksi.\n(Muissa kunissa kyllä on onnistunut)\nTunnen myötähäpeää tosta kirjoituksesta🤮. Noin ulalla aluevaaleista ja sen tehtävistä on hän. Kysäseppä viisaammilta tai lue kirjoitetut kommentit, ajatuksen kanssa.\nMiksi te perussuomalaiset teette arveluttavaa vaalityötä juuri ennen aluevaaleja, Kaikille meille äänestäjille on selvää, että polttoaineiden hinnat ovat liian korkeita ja sen jokainen autoilija näkee lompakossaan ilman näitä Perussuomalaisten vaalikikkaa juuri ennen vaaleja ? Kuitenkin perussuomalaisten aluevaaliohjelma on hyvin kaukana itse hyvinvointialueen tulevista tehtävistä ja palveluista. Olisi aika katso hieman peiliin jatkuvan syyttelyn sijasta ja jättää maahan muuttoasiat Maahanmuuttovirastolle.\nPERUSSUOMALAISET HALUAA Kansallisvaltioajattelun lähtökohdaksi julkisten sosiaali- ja terveyspalveluiden tuottamisessa. Soten on oltava suomalaisia varten. Suunnata enemmän julkisia resursseja terveydenhuoltoon leikkaamalla maahanmuuton kustannuksista ja ilmastopolitiikan kunnianhimosta.\nVastaus: Eikö Perussuomalaiset ole tutustunet hyvinvointialueen tehtäviin. Siellä ei ole tehtävänä maahanmuuttoa, joka on Maahanmuuttoviraston tehtävä ja jos maahanmuuttajalla on hyväksytty kotipaikka, niin hänellä on oikeus terveys- ja sosiaalipalveluihin aivan samalla tavalla kuin suomalainen voi osallistua.\nIlmasto kuuluu hyvinvointialueeseen, koska Ilmastokriisi ja ympäristön tila vaikuttavat monin tavoin ihmisten terveyteen. Ympäristöongelmat voivat tuoda mukanaan uusia sairauksia, eikä koronavirus välttämättä jää ainutkertaiseksi pandemiaksi. Voimistuviin sään ääri-ilmiöihin on varauduttava niin pelastus- kuin terveystoimessa.\nPerussuomalaiset kieltää laittomilta maahanmuuttajilta hyvinvointialueilla muun kuin henkeä ja terveyttä välittömästi uhkaavien sairauksien hoidon. Vastaus: Tässä olette tulkinneet asian oikein.\nPerussuomalaiset torjuvat ulkomaisen työvoiman tuonnin hoitoalalle ja korottaa ulkomaisten lääkärien kielitaitovaatimusta.\nVastaus: Miksi ei saisi tuoda ulkomaista työvoimaa hoitoalalle jos maahanmuuttaja on halukas tulemaan Suomeen ja haluaa hoitoalalle. Tietysti kaikki lainmukaiset asiat pitää olla kunnossa.\nKaikki puolueiden tekemä toiminta vaikuttaa näihinkin vaaleihin\nÄänestyspäätökseen vaikuttaa myös se miten kyseiset puolueet ovat toimineet eduskunnassa. Joten jos joku puolue on kannattanut eduskunnassa polttoaineveron korottamista, niin se myös vaikuttaa aluevaaleihin.\nMitä tulee hoiva-alan työpaikkoihin, niin niiden tarve kääntyy kohta laskuun. Suuret ikäluokat eli vuonna 1945-1950 syntyneet ovat nyt 72-77 vuotiaita.\nMitä tulee ulkomaisen työvoiman tuontiin. Millä oikeudella kuvitellaan suomalaisilla olevan oikeus viedä joltakin toiselta maalta työvoimaa ja aiheuttaa sille maalle ongelmia?\nEikä näiden työntekijöiden viihtyminen Suomen oloissa ole mitenkään varmaa. Saatetaan tehdä heille karhunpalvelus viemällä nämä ihmiset juuriltaan.\nSuomalaiset työt tulee tehtyä ihan kotimaisella työvoimalla kun työt vain oikein organisoidaan.\nSuomessa jokainen uusi hallitus on heti eka töinään korottanut bensan hintaa jo vuosikymmenien ajan,oli hallitus mikä tahansa,syyllisiä siis on kansanedustajat.\nTuomas Kettunen kansanedustaja kesk\nPaljon arvostamani kaupunginvaltuuston puheenjohtaja Eila Aavakare kirjoittaa: ”Joku Kainuun kansanedustaja sooloilee ammattidiesel hömpällään.”\nTäytyy nyt kommentoida, että ei joku, vaan minä Tuomas olen jättänyt kirjallisen kysymyksen liittyen ammattidieselin käyttöönottamiseksi pikimmiten. Se että olette huolissanne ammattiliikenteen ahdingosta on kannatettavaa, mutta se että teette asian ratkaisuesityksistä hömppää on sangen omituista. Samalla myös rinnastatte Suomen kuljetus- ja logistiikka ry:n esityksen ammattidieselin nopeaan käyttöönottamiseen hömpäksi. Harmillista.\nSuosittelen perehtymään aiheeseen. Ensimmäisenä kannattaa käydä lukaisemassa Skal ry:n nettisivut.\nToisekseen väitit, että olisin ollut päättämässä vuoden vaihteessa nousseista hinnoista. Hinta pumpuilla nousi jakeluvelvoitteen vuoksi. Tästä on tosiaan laki, mikä hyväksyttiin viime hallituskaudella. Laki määrittelee uusiutuvien polttoaineiden käytön edistämistä liikenteessä.\nOudoksun myös teidän tapaanne käydä keskustelua aluevaaleissa polttoaineen hinnoista. Selvää on, että hinnat ovat liian korkeat, mutta ei Kainuun hyvinvointialue tule käymään neuvotteluita öljyn maailmanmarkkinahinnoista. Eikä myöskään päätä jakeluvelvoitteista puhumattakaan polttoaineveroista.\nTuomas Kettunen, kansanedustaja\nSDP- ja Keskustalaiset tykkää kun polttoaineenhintoja varsinkin verotuksen kautta. Ei asiasta päätetä missään kuntatasolla mutta jos tietää että puolueen takia ehdokkaalla on tällainen kanta asian niin ei sitä sellaista pidä päästää päättämään mistään asioista. Siitä ei hyvä seuraan tavalliselle ihmiselle.\nTämä ehdokas ei taida ymmärtää, mistä näissä vaaleissa on kyse.\nJa samaan kasaan menee puolueensa tv:ssä pyörivä vaalimainos!\nPelkkää myötähäpeää suomalaisten älykkyydestä, taas.\nEikös ne aluevaltuustojen päättämiin asioihin kuulu sote-asiat sekä palo- ja pelastustoimi tässä ensimmäisessä vaiheessa? Ei kai aluevaltuustot päätä moottoripolttonesteiden verotuksesta!\nOlen joskus lukenut vastaavia juttuja ns asiallisina, mutta nyt meni överiksi, en lue enää\nAluevaltuusto ei päätä polttoaineista.\nMatkailulle kylmää kyytiä\nKotimaan matkailu tyrehtyy jatkossa kokonaan. Noin kalliilla bensoilla ei kannata enää kotimaassa matkailla.\nAavakare mennyt Peltonkankaan höpötyksiin mukaan.\nYmmärtääköhän Eila parka ettei aluevaltuustot päätä polttoaineiden hinnoista? Luulisi kuitenkin kaupunginvaltuuston puheenjohtajan ja varakansanedustajan tietävän paremmin.\nÄrsyttäähän se itseäkin vietävästi kun polttoaineen hinta on taivaissa. Hallitus voisi jotain asialle tehdä. Tämä perussuomalaisten maahanmuutto ja polttoainehinta keskustelu on kuitenkin järjetöntä. Se ei liity mitenkään aluevaltuuston tehtäviin.\nJos perussuomalaisten sote-puolen osaaminen on tätä tasoa niin olen todella huolissani…\nAluevaaleissa valituiksi tulleet valtuutetut eivät ole vaikuttamassa polttoaineiden hintaan eivätkä ole kuljetusyritysten edunvalvojia. Onko puurot ja vellit sekoamassa ehdokkailla? Aluevaaleissa valittavat ihmiset joutuvat valittuina tekemisiin sosiaali-, terveys- ja pelastustoimien järjestämisessä alueella eivät päättämässä polttoaineiden hinnoista. Puurot pitää syödä puurona eikä sekoitella asioita miten sattuu!\nMitä tekemistä polttoaineen hinnalla on Kainuun aluevaalien kanssa? Kyllä tämä taas kerran meni väärille raiteille. Kai ehdokkaan olisi tiedettävä mistä näissä vaaleissa on kyse…